
	讛''讙 讛讬讬谞讜 讚讗诪专 诇讬讛 讛讛讜讗 诪讬谞讗 诇专讘讬 讗讘讛讜 讜讻讜': 讗拽讜讟 讘讚讜专. 讗拽讞 讬砖专讗诇 讜讗诪诇讜讱 注诇讬讛诐 讻诪讜 谞拽讟讬讛 讗专讘注讬诐 砖谞讛 讗拽讜讟 讘讚讜专 讘讚讜专 拽讟谉 砖诇 讗专讘注讬诐 砖谞讛 砖讛讜讗 诪砖讜谞讛 诪讚讜专讜转 砖诇驻谞讬讜 讜诪住转诪讗 讛讬讬谞讜 诪砖讬讞 砖砖讬谞讜讬谉 讙讚讜诇讬诐 讬讛讬讜 讘讚讜专讜 讜驻砖讟讬讛 讚拽专讗 诪讬讛讗 讙讘讬 诪转讬 诪讚讘专 讗讘诇 诪讚讻转讬讘 讗拽讜讟 诪砖诪注 讗祝 诇讛讘讗 讛讬讛 诪转谞讘讗: 诪讬讜讞讚. 讞砖讜讘: 讛''讙 专讘讬 讗讜诪专 讙' 讚讜专讜转 砖谞讗诪专 讬讬专讗讜讱 注诐 砖诪砖. 讻诇讜诪专 讘讛讚讬 诪砖讬讞 砖讻转讘 讘讜 (转讛诇讬诐 注讘) 诇驻谞讬 砖诪砖 讬谞讜谉 砖诪讜 讬讬专讗讜讱 讬砖专讗诇 讜诇驻谞讬 讬专讞 诇驻谞讬 诪诇讻讜转 讘讬转 讚讜讚 砖谞诪砖诇 讻讬专讞 讻讚讻转讬讘 (砖诐 驻讟) 讻讬专讞 讬讻讜谉 注讜诇诐 讜讙讜' 讻诪讜 讻谉 讬讬专讗讜讱 讚讜专 讚讜专讬诐 讚讜专 讗讞讚 讚讜专讬诐 讘' 讛专讬 讙': 讗讬谉 诇讛诐 诪砖讬讞 诇讬砖专讗诇. 讗诇讗 讛拽讘''讛 讬诪诇讜讱 讘注爪诪讜 讜讬讙讗诇诐 诇讘讚讜: 砖专讬 诇讬讛 诪专讬讛. 讬诪讞讜诇 诇讜 讛拽讘''讛 砖讗诪专 讚讘专讬诐 讗砖专 诇讗 讻谉: 讜讗诇讜 讝讻专讬讛 诪讬讛讗 诪转谞讘讗 注诇 诪砖讬讞 讘讘讬转 砖谞讬. 讚讻转讬讘 讘转专讬 注砖专 讛谞讛 诪诇讻讱 讬讘讗 诇讱 讜讙讜' 讜诇讗讜 讛讬讬谞讜 讝讻专讬讛 讘谉 讬讛讜讬讚注 讛讻讛谉 砖谞讬讘讗 讘讘讬转 专讗砖讜谉 讗诇讗 讝讻专讬讛 讘谉 讘专讻讬讛 砖讛讬讛 讘诪诇讻讜转 讚专讬讜砖: 专讘讬 讗讜诪专 砖住''讛 讻诪谞讬谉 讬诪讜转 讛讞诪讛 讚讻转讬讘 讻讬 讬讜诐 谞拽诐 讘诇讘讬 讜砖谞转 讙讗讜诇讬 讘讗讛. [诇讬讜诐 谞拽诐 砖诇 诪专讙诇讬诐 讗专讘注讬诐 讬讜诐 诪讛 讬讜诐 谞拽诐 砖诇 诪专讙诇讬诐] 砖谞讛 讗讞转 讘讻诇 讬讜诐 讻讚讻转讬讘 (讘诪讚讘专 讬讚) 讬讜诐 诇砖谞讛 讬讜诐 诇砖谞讛 讜讙讜' 讻讱 砖谞转 讙讗讜诇讛 讘讗讛 砖谞讛 诇讬讜诐 砖谞讛 诇讬讜诐 砖诇讻诇 讬讜诐 讜讬讜诐 砖诇 砖谞讛 讝讜 讛讻转讜讘讛 砖谞转 讙讗讜诇讬 讘诪拽专讗 讝讛 谞讜转谞讬诐 砖谞讛 讗讞转 讜讗讬转 讚讙专住讬 专讘讬 讗讜诪专 砖住''讛 讗诇驻讬诐 砖谞讛 讚讻转讬讘 砖谞转 讙讗讜诇讬 讘讗讛 讜砖谞讛 砖诇 讛拽讘''讛 讛讻讬 讛讜讬 讚讻转讬讘 (转讛诇讬诐 爪) 讻讬 讗诇祝 砖谞讬诐 讘注讬谞讬讱 讻讬讜诐: 讜注讚 注讻砖讬讜. 讬诪讜转 讛诪砖讬讞: 诇讗讬讘专讬 诇讗 讙诇讬转讬. 砖诇讗 讛讜爪讗转讬 讚讘专 诪驻讬 砖讛讬讜 讗讬讘专讬 讬讻讜诇讬谉 诇砖诪讜注 讗讘诇 讘诇讘讬 讛讬讛 讟诪讜谉 讛讚讘专: 诇诪注谉 讬专讘讜 讬诪讬讻诐 讻讬诪讬 讛砖诪讬诐 注诇 讛讗专抓. 讜诇讗 注诪讚讜 讘讗专爪诐 讻诇 讻讱. 讗讘诇 注转讬讚讬谉 诇注诪讜讚 讻砖讬讘讗 诪砖讬讞: 讻诪砖讜砖 讞转谉. 砖讘注转 讬诪讬 讛诪砖转讛 讻谉 讬砖讬砖 注诇讬讱 砖讘注转 讬诪讬诐 讜讬讜诪讜 砖诇 讛拽讘''讛 讗诇祝 砖谞讛: 讻讬 诪讬 谞讞. 讻诪讜 讻讬诪讬 谞讞 讻讞砖讘讜谉 讛砖谞讬诐 砖谞诪爪讗 讘讬讚讜 诇讗讜转讜 讝诪谉 砖谞砖讘注 讛' 诪注讘讜专 诪讬 谞讞 注讜讚 注诇 讛讗专抓 讻谉 谞砖讘注转讬 讻驻讬 讗讜转讜 讞砖讘讜谉 谞砖讘注转讬 诪拽爪祝 注诇讬讱 讜诪讙注专 讘讱 砖诇讗 讗讞专讬讘 讗转 注讜诇诪讬 诇讗讞专 砖讬讘讗 诪砖讬讞 注讚 砖讬讻诇讛 讝讛 讛讝诪谉: 诇讗 谞转谞讘讗讜. 讟讜讘讛 诇讬砖专讗诇: 注讬谉 诇讗 专讗转讛. 讚讗讬谉 拽抓 诇讚讘专: 爪讚讬拽讬诐 讗讬谞谉 注讜诪讚讬谉. 讚讙讚讜诇 讻讞谉 砖诇 讘注诇讬 转砖讜讘讛 砖讗讬谉 讘专讬讛 讬讻讜诇讛 诇注诪讜讚 (诇驻谞讬讛诐) [讘诪讞讬爪转诐]: 讘专讬砖讗 诇专讞讜拽. 砖谞转专讞拽 诪谉 讛拽讘''讛 讜讗讞''讻 砖讘 讗诇讬讜 讘转砖讜讘讛 讜讛讚专 砖诇讜诐 诇拽专讜讘 诪注讬拽专讗 爪讚讬拽 讙诪讜专 讚讙讚讜诇 讻讞谉 砖诇 讘注诇讬 转砖讜讘讛: 砖讛讬讛 专讞讜拽 诪谉 讛注讘讬专讛. 讻诇 讬诪讬讜 讚讛讬讬谞讜 爪讚讬拽 讙诪讜专: 讗驻讬拽讜专讜住 讜诪讙诇讛 驻谞讬诐. 诪驻讜专砖 诇拽诪谉: 讘专讬转 讘砖专. 诪讬诇讛: 诪讻讗谉. 诪谉 讛驻住讜拽 讛讝讛 砖讻转讜讘 讻讬 讚讘专 讛' 讘讝讛 (讗诪专 专"讗 讜讻讜' 诪讞诇诇 讗转 讛拽讚砖讬诐 讚诪讞诇诇 拽讚砖讬诐 讜诪讘讝讛 诪讜注讚讜转 讜诪讙诇讛 驻谞讬诐 讻讜' 讛讬讬谞讜 讚讘专 讛' 讘讝讛) 讚讘讝讬讜谉 讛讜讗: 诪驻专 讘专讬转. 讛讬讬谞讜 讗转 讘专讬转讬 讛驻专: 诪讜注讚讜转. 讞讜诇讜 砖诇 诪讜注讚: 讚拽讚讜拽 讝讛. 讞住专讜转 讜讬转专讜转: 诪拽''讜 讜诪讙讝讬专讛 砖讜讛 . [讜砖讗''诇 专讘讜 讙讝讬专讛 砖讜讛] 诇讗 讙诪专 诪专讘讜: 讛诪砖谞讛. 讝讛 砖注讜砖讛 讻诪讜 砖讗讬谞讛 注讬拽专: 讝讛 讛注讜讘讚 注''讝. 讛讬讬谞讜 讚讘专 讛' 讚讘讜专 砖讚讘专 讛拽讘''讛 讘注爪诪讜 诇讬砖专讗诇 讚讗谞讻讬 讜诇讗 讬讛讬讛 诇讱 诪驻讬 讛讙讘讜专讛 砖诪注谞讜诐: 讞讜讝专. 诇砖谞讜转讛:





转讜住驻讜转





	讗讬谉 驻讬专讜砖 诇拽讟注 讝讛





讛诪讗讬专讬

诇注讜诇诐 讬讛讗 讗讚诐 讝讛讬专 讘讻讘讜讚 转诇诪讬讚讬 讞讻诪讬诐 讜诪讛谞讛 讗讜转诐 讘讻诇 诪讛 砖讗驻砖专 诇讜 讚专讱 讛注专讛 讗诪专讜 讻诇 讛谞讘讬讗讬诐 讻诇诐 诇讗 谞转谞讘讗讜 讗诇讗 诇诪砖讬讗 讘转讜 诇转诇诪讬讚 讞讻诐 讜诇注讜砖讛 驻专拽诪讟讬讗 诇转诇诪讬讚 讞讻诐 讜诇诪讛谞讛 转诇诪讬讚讬 讞讻诪讬诐 诪谞讻住讬讜 讜注讜砖讛 诇讛诐 谞讞转 专讜讞 讗讘诇 转诇诪讬讚讬 讞讻诪讬诐 注爪诪谉 注讬谉 诇讗 专讗转讛 讜讙讜':



讻讘专 讘讗专谞讜 砖讻诇 讞讻诐 专讗讜讬 诇讜 诇讛砖驻讬注 诪讞讻诪转讜 诇讝讜诇转讜 讚专讱 讛注专讛 讗诪专讜 讻讬 讚讘专 讬"讬 讘讝讛 讝讛 讛诇诪讚 转讜专讛 讜讗讬谞讜 诪诇诪讚讛 讜讬砖 讗讜诪专讬诐 讻诇 砖讗驻砖专 诇讜 诇注住讜拽 讘转讜专讛 讜讗讬谞讜 注讜住拽 讻诇 讛诪讝讻讛 讗转 讞讘讬专讜 诇讚讘专 诪爪讜讛 讜诪诇诪讚讜 转讜专讛 诪注诇讛 注诇讬讜 讛拽讘"讛 讻讗诇讜 讛讜讗 注砖讗讜 专诪讝 诇讚讘专 讜讗转 讛谞驻砖 讗砖专 注砖讜 讘讞专谉:





讬讚 专诪"讛

转谞讬讗 专讘讬 讗诇讬注讝专 讗讜诪专 讬诪讜转 讛诪砖讬讞 讗专讘注讬诐 砖谞讛 讛谉 砖谞讗诪专 讗专讘注讬诐 砖谞讛 讗拽讜讟 讘讚讜专 讗拽讜抓 讘注讻讜"诐 讜讗注"讙 讚驻砖讟讬讛 讚拽专讗 讘讚讜专 讛诪讚讘专 讻转讬讘 讻讬讜谉 讚讻转讬讘 讗拽讜讟 诇注转讬讚 讚专砖讬谞谉 谞诪讬 诇注转讬讚 专讘讬 讛诇诇 讗讜诪专 讗讬谉 诇讛诐 诪砖讬讞 诇讬砖专讗诇 讻诇诇 砖讻讘专 讗讻诇讜讛讜 讘讬诪讬 讞讝拽讬讛 讻砖讘讗 注诇讬讛诐 住谞讞专讬讘 讜讙讗诇诐 讛诪拽讜诐 诪讬讚讜. 讗诪专 专讘 讬讜住祝 砖专讗 诇讬讛 诪专讬讛 诇专' 讛讬诇诇 讬讛讬 专爪讜谉 砖讬诪讞讜诇 诇讜 讗讚讜谞讬讜 诇专' 讛讬诇诇 注诇 注讜谉 讝讛 砖讗诪专 讚讘专讬诐 讗砖专 诇讗 讻谉 讜讬砖 诇驻专砖 砖专讗 诇讬讛 诪专讬讛 讻讘讬讻讜诇 讻讘专 讛转讬专 诇讜 讗讚讜谞讬讜 诇专' 讛讬诇诇 砖诪驻拽讬专 讗转 注爪诪讜 诇讜诪专 讚讘专讬诐 讗砖专 诇讗 讻谉 讜讛转诐 (讬讜诪讗 驻"讜.) 讗诪专讬' 讻讬 讛讗讬 诇讬砖谞讗 讘诪讬 砖谞转讞诇诇 砖诐 砖诪讬诐 注诇 讬讚讜 讻讙讜谉 讚讗诪专讬 讗讬谞砖讬 砖专讗 诇讬讛 诪专讬讛 诇驻诇谞讬讗. 诪讻讚讬 讞讝拽讬讛 讛讬讻讗 拽讗讬 讘讘讬转 专讗砖讜谉 讜讗诇讜 讝讻专讬讛 讘谉 讘专讻讬讛 拽讗 诪转谞讘讬 讘讘讬转 砖谞讬 讙讬诇讬 诪讗讚 讘转 爪讬讜谉 讛专讬注讬 讘转 讬专讜砖诇诐 讛谞讛 诪诇讻讱 讬讘讜讗 诇讱 爪讚讬拽 讜谞讜砖注 讛讜讗 讻讜' 讜诪谞讗 诇谉 讚讝讻专讬讛 讘谉 讘专讻讬讛 讘讘讬转 砖谞讬 讛讜讛 讚讻转讬讘 (讝讻专讬讛 讗壮:讗壮) 讘讞讚砖 讛砖诪讬谞讬 讘砖谞转 砖转讬诐 诇讚专讬讜砖 讛诪诇讱 讛讬讛 讚讘专 讛' 讗诇 讝讻专讬讛 讘谉 讘专讻讬讛 讘谉 注讚讜 讛谞讘讬讗 诇讗诪专 讜讻转讬讘 讘讬讛 注讚 诪转讬 讗转讛 诇讗 转专讞诐 讗转 讬专讜砖诇诐 讜讗转 注专讬 讬讛讜讚讛 讗砖专 讝注诪转 讝讛 砖讘注讬诐 砖谞讛 讜转讜 讚讻转讬讘 讘注讝专讗 (讛') 讜讛转谞讘讬 讞讙讬 谞讘讜讗讛 讜讝讻专讬讛 讘专 注讚讜讗 讻讜' 讜讗讬转 讚诪驻专砖讬 讚专' 讛讬诇诇 诇讗讜 诇诪注拽专讛 诇讙讗讜诇讛 诇讙诪专讬 讛讜讗 讚讘注讗 讗诇讗 诇诪注拽专讬讛 诇诪砖讬讞 诇讞讜讚讬讛 讜讛讻讬 拽讗诪专 讗讬谉 诇讛诐 诪砖讬讞 诇讬砖专讗诇 讗诇讗 讛拽讘"讛 讛讜讗 讬诪诇讜讱 讘注爪诪讜 讜讬讙讗诇 讗讜转诐 诇讘讚讜 讜拽砖讬讗 诇谉 注诇讛 讗"讻 诪讗讬 砖讻讘专 讗讻诇讜讛讜 讘讬诪讬 讞讝拽讬讛 讚诪砖诪注 砖谞讛谞讜 诪讟讜讘转讜 讜讗诐 讛拽讘"讛 诪讜诇讱 注诇讬讛诐 讘注爪诪讜 讜讙讜讗诇 讗讜转诐 讻"砖 注讚讬祝 诇讛讜 讟驻讬:



 转谞讬讗 专"讗 讗讜诪专 讬诪讜转 讛诪砖讬讞 讗专讘注 诪讗讜转 砖谞讛 诪讬讛讗 砖诪注讬谞谉 讚讻讜诇讛讜 讛谞讬 转谞讗讬 讜讗诪讜专讗讬 讚诪讬讬专讜 讘拽抓 诪砖讬讞 诇讗讜 诪讗讬 讚砖诪讬注 诇讛讜 拽讗诪专讬 讗诇讗 拽专讗讬 拽讗 讚专砖讬 讜拽讗诪专 讚诪讛讗讬 拽专讗 讗讬讻讗 诇诪讚专砖 讛讻讬 讜诪讛讗讬 拽专讗 讗讬讻讗 诇诪砖诪注 讛讻讬 讚讗讬 诇讗 转讬诪讗 讛讻讬 拽砖讬讗 讚专' 讗诇讬注讝专 讗讚专"讗 讛转诐 讗"专 讗诇讬注讝专 讬诪讜转 讛诪砖讬讞 讗专讘注讬诐 砖谞讛 讜讛讻讗 拽讗诪专 讗专讘注 诪讗讜转 砖谞讛 讜讗讬讘注讬 转讬诪讗 诇注讜诇诐 讚讜拽讗 拽讗诪专 讚诪讗讬 谞驻拽讗 诇谉 诪讬谞讛 诇诪讬诪专 讚诇讗讜 讚讜拽讗 拽讗诪专 讚诇讗 转讬拽砖讬 讚讬讚讬讛 讗讚讬讚讬讛 诪讻诇 诪拽讜诐 拽砖讜 拽专讗讬 讗讛讚讚讬 讗诇讗 诇讗 拽砖讬讗 讻讬 讻转讬讘 讗专讘注讬诐 砖谞讛 讚讗讬 诇讗 讝讻讜 诇讗 讬讛讘讬 诇讛讜 讟驻讬 诪讗专讘注讬诐 砖谞讛 讜诪住转讘专讗 讚诇讛讗讬 住讘专讗 讚专"讗 讛讗讬 讟注诪讗 讚讻转讬讘 讗拽讜讟 讘讚讜专 讘讬砖专讗诇 讙讜驻讬讬讛讜 讻转讬讘 讻诇讜诪专 讗拽讜抓 讘讛谉 砖讗谞讬 诪砖驻讬注 诇讛诐 讟讜讘讛 讜讛诐 讗讬谞诐 专讗讜讬诐 诇讛 讜讻讬 讻转讬讘 砖诪讞谞讜 讻讬诪讜转 注谞讬转谞讜 讚讗讬 讝讻讜 讚讬拽讗 谞诪讬 讚讛转诐 讻转讬讘 讗拽讜讟 讜讛讻讗 讻转讬讘 砖诪讞谞讜 讚诪砖诪注 讚讻谞住转 讬砖专讗诇 讛讜讗 讚讘注讬讗 专讞诪讬 讛讻讬 讜诪住转诪讗 讻讬 讘注讜 专讞诪讬 讗讻诇 砖讬注讜专讗 讛讜讗 讚讘讗注讜: 



专讘讬 讗讜诪专 砖诇砖 诪讗讜转 讜砖砖讬诐 讜讞诪砖讛 讗诇驻讬诐 讻诪谞讬谉 讬诪讜转 讛讞诪讛 砖谞讗诪专 讻讬 讬讜诐 谞拽诐 讘诇讘讬 讬讜诐 砖讗谞拽诐 讘讜 诪讗讜讛"注 注讻讜"诐 讬讛讬讛 讻诪谞讬谉 讬诪讜转 讛讞诪讛 讚讻转讬讘 砖谞转 讙讗讜诇讬 讜砖谞讛 住转诐 砖谞转 讛讞诪讛 诪砖诪注 砖讛砖诪砖 砖讜谞讛 诇谞拽讜讚讛 砖讛讬转讛 讘讛 转讞诇讛 讜讬讜诪讜 砖诇 拽讘"讛 讗诇祝 砖谞讬诐 谞诪爪讗讜 砖诇砖 诪讗讜转 讜砖砖讬诐 讜讞诪砖讛 讬诪讬诐 诪讬诪讬讜 砖诇 拽讘"讛 讜讗讬转 讚讙专住讬 砖诇砖 诪讗讜转 讜砖砖讬诐 讜讞诪砖 砖谞讬诐 讜转讜 诇讗 讜诪驻专砖讬 诇讛 讛讻讬 讻讬 讬讜诐 谞拽诐 讘诇讘讬 讻讬讜诐 谞拽诐 砖诇 讗专讘注讬诐 砖谞讛 讚诪专讙诇讬诐 诪讛 诇讛诇谉 砖谞讛 讗讞转 诇讻诇 讬讜诐 讚讻转讬讘 讬讜诐 诇砖谞讛 讻讱 砖谞转 讙讗讜诇讬 砖谞讛 讗讞转 诇讻诇 讬讜诐. 



诪讗讬 讻讬 讬讜诐 谞拽诐 讘诇讘讬 诇诇讘讬 讙诇讬转讬 诇讗讬讘专讬 诇讗 讙诇讬转讬 注讚 注讻砖讬讜 讻讜' 讞住 讜砖诇讜诐 砖讬砖 诇讜 诇讘 讜讗讬讘专讬诐 砖讛专讬 讗讬谞讜 讙讜祝 诇驻讬 砖讛讙讜祝 讬砖 诇讜 住讜祝 讜讻诇 讚讘专 砖讬砖 诇讜 住讜祝 讬砖 诇讻讞讜 住讜祝 讜讗诇讛讬谞讜 讬转讘专讱 砖诪讜 讜转转注诇讛 诪诇讻讜转讜 诇注讚讜 注讚 讜诇谞爪讞 谞爪讞讬诐 讛讜讗讬诇 讜讗讬谉 诇讻讞讜 住讜祝 砖讛专讬 谞讜砖讗 讗转 讛注讜诇诐 讻讜诇讜 讘讻讞讜 讜诇讗 讞住专 讻讞讜 讜诇讗 谞砖转谞讛 讜讻"砖 砖讛诪讜爪讬讗 讗转 讻诇 讛谞诪爪讗讜转 诪讗讬谉 讜谞诪爪讗 砖讗讬谉 诇讻讞讜 住讜祝 讜讚讗讬 讗讬谉 诇讜 住讜祝 讜讛讜讗讬诇 讜讗讬谉 诇讜 住讜祝 谞诪爪讗 砖讗讬谞讜 讙讜祝 讜讻诇 诪拽讜诐 砖讗转讛 诪讜爪讗 讘讬谉 讘转讜专讛 讘讬谉 讘谞讘讬讗讬诐 讘讬谉 讘讻转讜讘讬诐 讘讬谉 讘讚讘专讬 专讘讜转讬谞讜 讝"诇 讘讚讘专讬诐 讛诇诇讜 讗讬谞谉 讻驻砖讟谉 讗诇讗 讚专讱 诪砖诇 讛谉 讜讚讘专讛 转讜专讛 讻诇砖讜谉 讘谞讬 讗讚诐 讜驻转专讜谉 讛讚讘专讬诐 讛诇诇讜 诇驻讬 砖诪讞砖讘转讜 砖诇 讗讚诐 转诇讜讬讛 讘诇讘讜 诇驻讬讻讱 谞拽专讗转 讛诪讞砖讘讛 诇讘 转讚注 砖讛专讬 谞拽专讗 讛讻住讬诇 砖讗讬谉 讘讜 转讘讜谞讛 讞住专 诇讘 讗讘诇 讛讚讬讘讜专 讗讬谞讜 转诇讜讬 讗诇讗 讘讗讬讘专讬诐 讜讝讜 讛讬讗 砖讗诪专谞讜 诇诇讘讬 讙诇讬转讬 砖注诇转讛 讘诪讞砖讘讛 诇驻谞讬 诇讗讬讘专讬 诇讗 讙诇讬转讬 砖诇讗 讛讜爪讗转讬 讚讘专 讝讛 诇讬讚讬 讚讬讘讜专 讜专讘讬 砖诪注讜谉 讘谉 诇拽讬砖 住讘专 诇诇讘讬 讙诇讬转讬 砖注诇转讛 讘诪讞砖讘讛 诇驻谞讬 诇诪诇讗讻讬 讛砖专转 诇讗 讙诇讬转讬 讗讘诇 诇讬讚讬 讚讬讘讜专 讛讜爪讗转讬讜 讘讬谞讬 诇讘讬谉 注爪诪讬 讗讬 谞诪讬 专讘讜讗转讗 拽诪"诇 讚讗驻讬' 诇诪诇讗讻讬 讛砖专转 砖讗谞讬 诪讙诇讛 诇讛诐 住讜讚讬 砖诇讗 注"讬 讚讬讘讜专 诇讗 讙诇讬转讬 诇讛诐 住讜讚 讝讛:



转谞讬 讗讘讬诪讬 讘专讬讛 讚专' 讗讘讛讜 讬诪讜转 讛诪砖讬讞 讝' 讗诇驻讬诐 砖谞讛 砖谞讗诪专 讻诪砖讜砖 讞转谉 注诇 讻诇讛 讬砖讬砖 注诇讬讱 讻诪讛 讬诪讬 砖诪讞转讜 砖诇 讞转谉 讝' 讬诪讬诐 讗祝 讬诪讬 砖诪讞转讜 砖诇 诪拽讜诐 注诇 讬砖专讗诇 砖讘注转 讬诪讬诐 讜讬讜诪讜 砖诇 拽讘"讛 讗诇祝 砖谞讬诐 讜诪砖诪注 讚诇讬转 诇讬讛 诇讛讗讬 转谞讗 讛讱 讚专讘 拽讟讬谞讗: 讗诪专 专' 讬讛讜讚讛 讗诪专 专讘 讬诪讜转 讛诪砖讬讞 讻诪讬讜诐 砖谞讘专讗 讛注讜诇诐 讜注讚 注讻砖讬讜 讻诇讜诪专 讜注讚 讬诪讜转 讛诪砖讬讞 讜诇讬砖谞讗 讚讘砖讜专转讗 谞拽讟 注讚 注讻砖讬讜 诇诪讬诪专 讚讛砖转讗 讗转讬 诪砖讬讞讗 砖谞讗诪专 讻讬诪讬 讛砖诪讬诐 注诇 讛讗专抓 诪讗讬 拽讗诪专 讗诇讬诪讗 讻讬诪讬 讛砖诪讬诐 注诇 讛讗专抓 诪转讞讬诇转 讘专讬讗转讜 砖诇 注讜诇诐 讜注讚 住讜驻讜 讛讗 诇讗 讗驻砖专 讚讻讬讜谉 讚诪讬诪砖讻讬 讬诪讬 砖诪讬讗 讗讗专注讗 讘讛讚讬 讬诪讜转 讛诪砖讬讞 讗讻转讬 谞驻讬砖讬 诇讛讜 讬诪讬 讛砖诪讬诐 注诇 讛讗专抓 诪讬诪讜转 讛诪砖讬讞 讻诪讘专讬讗讛 砖诇 注讜诇讛 讜注讚 讬诪讜转 讛诪砖讬讞 讜讗讬谉 诇讚讘专 转砖诇讜诪讬诐 讗诇讗 讛讻讬 拽讗诪专 诇诪注谉 讬专讘讜 讬诪讬讻诐 讻讜' 注诇 讛讗讚诪讛 讻讜' 讻讬诪讬 讛砖诪讬诐 注诇 讛讗专抓 讻讬诪讬诐 砖讬砖 诇砖诪讬诐 讘讗讜转讛 砖注讛 注诇 讛讗专抓. 专讘 谞讞诪谉 讘专 讬爪讞拽 讗诪专 讻诪讬诪讬 谞讞 讜注讚 注讻砖讬讜 讻诇讜诪专 注讚 讬诪讜转 讛诪砖讬讞 砖谞讗诪专 讻讬 诪讬 谞讞 讝讗转 诇讬 讻诪讜 砖驻讬专砖谞讜 诇诪注诇讛:



讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讻诇 讛谞讘讬讗讬诐 讻讜诇谉 诇讗 谞转谞讘讗讜 讗诇讗 诇讬诪讜转 讛诪砖讬讞 讗讘诇 诇注讜诇诐 讛讘讗 注讬谉 诇讗 专讗转讛 讗诇讛讬诐 讝讜诇转讱 讬注砖讛 诇诪讞讻讛 诇讜 讜驻诇讬讙讗 讚砖诪讜讗诇 讚讗诪专 砖诪讜讗诇 讗讬谉 讘讬谉 讛注讜讛"讝 诇讬诪讜转 讛诪砖讬讞 讗诇讗 砖注讘讜讚 诪诇讻讜转 讘诇讘讚 讛讬诇讻讱 注诇 讻专讞讬讱 讛谞讱 讞讬讚讜砖讬 讻讜诇讛讜 讚讻转讬讘讬 讘拽专讗讬 诇注讛"讘 讻转讬讘讬. 诪讗讬 注讬谉 诇讗 专讗转讛 讝讛 讬讬谉 讛诪砖讜诪专 讘注谞讘讬讜 讻讜' 讜讻讘专 驻讬专砖谞讜讛讜 讘转讞讬诇转 讛驻专拽:



讗诪专 专' 讗讘讛讜 诪拽讜诐 砖讘注诇讬 转砖讜讘讛 注讜诪讚讬诐 爪讚讬拽讬诐 讙诪讜专讬诐 讗讬谞谉 注讜诪讚讬谉 诇驻讬 砖爪注专 讘注诇讬 转砖讜讘讛 砖爪专讬讻讬谉 诇讻讘讜砖 讗转 讬爪专谉 讙讚讜诇 诪砖诇 爪讚讬拽讬诐 讙诪讜专讬诐 砖诇讗 讛讜专讙诇讜 讘注讘讬专讛 讜讗讬谉 诇讛诐 爪注专 诇讻讘讜砖 讗转 讬爪专谉:



驻讬住拽讗 讛讗讜诪专 讗讬谉 转讜专讛 诪谉 讛砖诪讬诐. 转"专 讻讬 讚讘专 讛' 讘讝讛 诪砖诪注 讗驻讬诇讜 讚讬讘讜专 讗讞讚 讝讛 讛讗讜诪专 讗讬谉 转讜专讛 诪谉 讛砖诪讬诐 讗驻讬诇讜 诪拽爪转 讜讗注"驻 砖诇讗 讗诪专 讻诇 讛转讜专讛. 讚"讗 讻讬 讚讘专 讛' 讘讝讛 讝讛 讗驻讬拽讜专讜住 讜诇拽诪谉 诪驻专砖 诪讗讬 讛讬讗. 讜讗转 诪爪讜转讜 讛驻专 讝讛 讛诪驻专 讘专讬转讜 砖诇 讗讘专讛诐 讗讘讬谞讜 讜讛讬讬谞讜 诪爪讜转 诪讬诇讛 讻讙讜谉 砖讛讬讛 注专诇 讜诇讗 诪诇 讗转 注爪诪讜. 讛讻专转 转讻专转 讛讻专转 讘注讛"讝 转讻专转 诇注讛"讘 砖讗讬谉 注讜诪讚 诇转讞讬讬转 讛诪转讬诐 讜谞诪爪讗 谞讻专转 诪谉 讛注讛"讘 砖讛专讬 讘讬讗专谞讜 砖讗讬谉 讗讚诐 诪讙讬注 诇讞讬讬 讛注讛"讘 讗诇讗 注"讬 转讞讬讬转 讛诪转讬诐. 诪讻讗谉 讗诪专 专讘讬 讗诇注讝专 讛诪讜讚注讬 讛诪讞诇诇 讗转 讛拽讚砖讬诐 讘讚讘专讬诐 砖谞讗诪专 讘讛谉 讞讬诇讜诇 讻讙讜谉 讟诪讗 砖讗讻诇 讗转 讛转专讜诪讛 讜讛诪讘讝讛 讗转 讛拽讚砖讬诐 砖谞讜讛讙 讘讛谉 诪谞讛讙 讘讝讬讜谉 讜讛诪讘讝讛 讗转 讛诪讜注讚讜转 讜讛诪驻专 讘专讬转 砖诇 讗讘专讛诐 讗讘讬谞讜 讗注驻"讬 砖讬砖 讘讬讚讜 转讜专讛 讜诪注砖讬诐 讟讜讘讬诐 讗讬谉 诇讜 讞诇拽 诇注讛"讘 讚讻讜诇讛讜 讛谞讬 讚讗讬转 讘讛讜 讘讝讬讜谉 讘讻诇诇 讻讬 讚讘专 讛' 讘讝讛 谞讬谞讛讜 讜讛诪驻专 讘专讬转讜 砖诇 讗讘专讛诐 讗讘讬谞讜 讛讬讬谞讜 讜讗转 诪爪讜转讜 讛驻专 讜讻转讬讘 讛讻专转 转讻专转 讜讚专砖讬谞谉 讛讻专转 讘注讛"讝 转讻专转 诇注讜诇诐 讛讘讗 讜讗讬 讘砖讗讬谉 讘讬讚讜 转讜专讛 讜诪注砖讬诐 讟讜讘讬诐 诪讗讬 拽诪"诇 讗诇讗 诇讗讜 讗注驻"讬 砖讬砖 讘讬讚讜 转讜专讛 讜诪注砖讬诐 讟讜讘讬诐 讜讗诪专 专讞诪谞讗 转讻专转 诇注讛"讘. 转谞讬讗 讗讬讚讱 讻讬 讚讘专 讛' 讘讝讛 讝讛 讛讗讜诪专 讗讬谉 转讜专讛 诪谉 讛砖诪讬诐 讗驻讬诇讜 讗诪专 讻讜诇讛 诪谉 讛砖诪讬诐 讞讜抓 诪讚拽讚讜拽 讝讛 讻讙讜谉 讚讘专 讛诇诪讚 诪讞住专讜转 讜讬转专讜转 讞讜抓 诪拽"讜 讝讛 砖讗诪专 诇讜 专讘讜 诪讙"砖 讝讜 讝讛讜 讻讬 讚讘专 讛' 讘讝讛:



转谞讬讗 讛讬讛 专' 诪讗讬专 讗讜诪专 讻讜' 专' 谞转谉 讗讜诪专 讻诇 砖讗讬谞讜 诪砖讙讬讞 注诇 讛诪砖谞讛 讜注讜砖讛 讗讜转讛 讻诪讬 砖讗讬谞讛 注讬拽专. 专' 讬砖诪注讗诇 讗讜诪专 讝讛 讛诪讘讝讛 讚讬讘讜专 砖谞讗诪专 诇讜 诇诪砖讛 讘讗讝谞讬 讻诇 讬砖专讗诇 讘住讬谞讬 讜讛讬讬谞讜 讗谞讻讬 讜诇讗 讬讛讬讛 诇讱 讜讛"讚 讻讬 讚讘专 讛' 讘讝讛 讛谞讱 讚讻转讬讘 讜讬讚讘专 讗诇讛讬诐 讗转 讻诇 讛讚讘专讬诐 讛讗诇讛 讜诪住转诪讗 讛讗讬 讻讬 讚讘专 讛' 讗注讻讜"诐 拽讗讬 讚讞诪讬专 讟驻讬 讜讗讬转 讚讗诪专讬 诪砖讜诐 讚讗谞讻讬 讜诇讗 讬讛讬讛 诪驻讬 讛讙讘讜专讛 砖诪注谞讜诐. 专"注 讗讜诪专 讝诪专 讘讻诇 讬讜诐 讝诪专 讻诇讜诪专 注砖讛 转讜专转讱 讘谞讬讙讜谉 讜注住讜拽 讘讛 讘讻诇 讬讜诐 讜讗注驻"讬 砖住讚讜专讛 讘驻讬讱 讻讚专讱 讛诪谞讙谞讬诐 砖讗注驻"讬 砖谞讙讜谞讜 住讚讜专 诇讜 讘驻讬讜 讜讘诇讘讘讜 讛专讬 讛讜讗 诪谞讙谉 讘讻"讬 诪驻谞讬 砖讞讘讬讘 注诇讬讜 诇砖诪讜注 谞讬讙讜谞讜 讜讗讬 讗转讛 注讜砖讛 讻谉 转讜专转讱 诪转拽谞转 诇讱 砖诪讞讛 讜谞讬讙讜谉 诇注讛"讘 讜讛讬讬谞讜 讚拽讗诪专 讝诪专 讘讻诇 讬讜诐 讝诪专 谞讬讙讜谉 砖讘讻诇 讬讜诐 讘转讜专讛 讘注讛"讝 谞讬讙讜谉 讛讜讗 诇注讛"讘. 诪讗讬 拽专讗讛 谞驻砖 注诪诇 注诪诇讛 诇讜 讛讜讗 注诪诇 讘注讛"讝 讜转讜专转讜 注讜诪诇转 诇讜 讘诪拽讜诐 讗讞专 讘注讛"讘 讜讻"讻 诇诪讛 讻讬 讗讻祝 注诇讬讜 驻讬讛讜 诪驻谞讬 砖讻驻讛 讗转 驻讬讜 注诇 讚"转. 讜讬砖 诪驻专砖讬谉 讝诪专 讘讻诇 讬讜诐 讝诪专 诪讬 砖注讜住拽 讘转讜专讛 讘讻诇 讬讜诐 谞注砖讬转 转讜专转讜 住讚讜专讛 讘驻讬讜 讻谞讬讙讜谉 砖住讚讜专 讘驻讬 讛诪谞讙谉 讚讻转讬讘 谞驻砖 注诪诇 注诪诇讛 诇讜 讛讜讗 注诪诇 讘诪拽讜诐 讛讝讛 转讜专转讜 注讜诪诇转 诇讜 讘诪拽讜诐 讗讞专 诇讘拽砖 诪诇驻谞讬 讛诪拽讜诐 诇诪住讜专 诇讜 讟注诪讬 转讜专讛 讜诇讙诇讜转 诇讜 住转专讬讛. 讗诪专 专讘讗 讻诇讛讜 讙讜转讜 讚专讜驻转' 谞讬谞讛讜 谞专转拽讬谉 讛谉 诇拽讘诇 诪讛 砖诪砖讬诪讬谉 讘讛谉 讗砖专讬 诪讬 砖讝讻讛 讜谞注砖讛 谞专转拽 诇转讜专讛: 谞讜讗祝 讗砖讛 讞住专 诇讘 讗诪专 专讘 砖诪注讜谉 讘谉 诇拽讬砖 讝讛 讛诇讜诪讚 转讜专讛 诇驻专拽讬诐 讜诇讗 转讚讬专 砖讚讜诪讛 诇谞讜讗祝 讗砖讛 砖讗讬谞讛 诪爪讜讬讛 诇讜 转讚讬专 讜住讜祝 砖讗讬谞讛 注讜诪讚转 诇讜:





诪讛专砖"讗 - 讞讬讚讜砖讬 讗讙讚讜转

讗"诇 诪讬诇讟 讻讜'. 专讘讬 讗讘讛讜 讗"诇 讻谉 诇诪讬谞讗 讘诇砖讜谉 谞住转专 砖讛讬讛 讬专讗 诪诪谞讜 诇拽诇诇讜 诇讛讚讬讗 讻讚讗诪专讬谞谉 驻专拽 讻诇 讻转讘讬 砖讛讬讜 讬专讗讬诐 诪讛诪讬谞讬诐 讜讗"诇 讛诪讬谉 诪"诪 拽诇讬讬讟转 诇讬 讚讻讜讜谞转讱 注诇讬 讛讜讗 讜讗"诇 专"讗 讚拽专讗 讻转讬讘 讻讬 讛谞讛 讛讞讜砖讱 讜讙讜' 讜讗谞讬 拽专讗 讛砖讘转讬讱 注诇 砖讗诇转讱 讗讬诪转讬 讗转讬 诪砖讬讞 讜诇讗 讻讜讜谞转讬 诇拽诇诇讱:


讗专讘注讬诐 砖谞讛 讗拽讜讟 讻讜'. 讜驻讬专砖"讬 讜诪住转诪讗 讛讬讬谞讜 诪砖讬讞 砖砖讬谞讜讬诐 讙讚讜诇讬诐 讻讜' 驻砖讟讬讛 讚拽专讗 讘诪转讬 诪讚讘专 讻讜' 注讻"诇 注"砖 讜诇"谞 讚拽专讗 讗讬讬专讬 讘诪砖讬讞 讚讻转讬讘 诇注讬诇 诪讬谞讬讛 讛讬讜诐 讗诐 讘拽讜诇讜 转砖诪注讜 讜讙讜' 讚讛讬讬谞讜 讛讬讜诐 讗转讬 诪砖讬讞 讗诐 讘拽讜诇讜 转砖诪注讜 讻讚讗诪专讬' 诇注讬诇:


讜讗诪专 讗诇 转拽砖讜 讻讜'. 讚讛讬讬谞讜 诇讚讜专讜 砖诇 诪砖讬讞 讗诪专 讻谉 砖诇讗 讬拽砖讜 诇讘讘诐 讻诪专讬讘讛 讜讙讜' 讗砖专 谞住讜谞讬 讗讘讜转讬讻诐 讜讙讜' 讚讛讬讬谞讜 讻诪讜 砖注砖讜 讗讘讜转讬讻诐 讚讜专 讛诪讚讘专 讜注诇 讗讜转讜 讚讜专 砖诇 诪砖讬讞 讗诪专 讘诇砖讜谉 诇讛讘讗 讗拽讜讟 讘讚讜专 讜讙讜' 讻驻讬专砖"讬 讜拽"诇:


讗讬讝讛讜 诪诇讱 诪讬讜讞讚 讻讜'. 注驻讬专砖"讬 讜讬讜转专 谞专讗讛 诇驻专砖 讻驻砖讟讬讛 诪讬讜讞讚 砖诇讗 讬讛讬讛 砖讜诐 诪诇讱 讘注讜讛"讝 专拽 诪诇讱 讛诪砖讬讞 讻诪"砖 讘讻诪讛 诪拽讜诪讜转 讜讙诐 讚讜讚 讛诪诇讱 诇讗 讬讛讬讛 专拽 谞砖讬讗 诇讙讘讬讛 讜转诇讛 讞讜专讘谞讛 砖诇 爪讜专 讘讘讬讗转 讛诪砖讬讞 讻讚讗诪专讬谞谉 诇讗 谞转诪诇讗讛 爪讜专 讗诇讗 诪讞讜专讘谞讛 砖诇 讬专讜砖诇讬诐 讜讻砖讝讛 拽诐 讝讛 谞讜驻诇:


讚讜专 讚讜专讬诐. 讛诪讝诪讜专 讛讝讛 诪转讞讬诇 诇砖诇诪讛 讗诇讛讬诐 讜讙讜' 讗讘诇 专讜讘 讚讘专讬 讛诪讝诪讜专 诇讗 谞转拽讬讬诪讜 注讚 讘讬讗转 讛诪砖讬讞 讜讛讗讬 拽专讗 谞诪讬 讬专讗讜讱 注诐 讜讙讜' 注诇 讬诪讜转 讛诪砖讬讞 谞讗诪专 砖讬讛讬讛 讗讝 讬专讗转 讛' 讘注讜诇诐 讘转驻诇讛 讻诪"砖 注诇 诪拽专讗 讝讛 讘讘专讻讜转 诇转驻诇讛 讻讜讜转讬拽讬谉 注"砖 讘讞讚讜砖讬谞讜 讜讗诪专 砖讝讛 讬讛讬讛 讚讜专 讚讜专讬诐 讛讬讬谞讜 讙' 讚讜专讜转 讜讛讬讬谞讜 诪砖讜诐 讚诪诇讻讜转 讘讬转 讚讜讚 诇讗 讛讬讛 讙' 讚讜专讜转 讘砖诇讬诪讜转 讚讘讬诪讬 专讞讘注诐 谞讞诇拽讛 诪诇讻讜转讜 讗讘诇 诇讬诪讜转 讛诪砖讬讞 拽讗诪专 砖讬讛讬讛 诪诇讻讜转讜 砖诇诪讛 讙' 讚讜专讜转:


讘讬诪讬 讞讝拽讬讛 讻讜'. 讻驻讬专砖"讬 砖诇讗 讬讛讬讛 诇讛诐 讙讜讗诇 讗诇讗 讛拽讘"讛 讘注爪诪讜 讚讜讚讗讬 讻诪讛 讜讻诪讛 谞讘讜讗讜转 讛谉 讘谞讘讬讗讬诐 砖诇讗 谞转拽讬讬诪讜 注讚 讘讜讗 讝诪谉 讛讙讗讜诇讛 讜专讘讬 讛诇诇 讜讚讗讬 讚诪讜讚讛 讘讝讛 讜讛讬讬谞讜 讚讛拽讘"讛 讘注爪诪讜 讬讙讗诇 讗讜转谉 讜诇讻讱 诇讗 拽讗诪专 专讘 讬讜住祝 砖专讗 诇讬讛 诪专讗 讻讜' 讗诇讗 诪讛讗讬 拽专讗 讚讝讻专讬讛 讚诪驻讜专砖 讘讬讛 讘讬讗转 讛诪砖讬讞 讛谞讛 诪诇讻讱 讜讙讜' 注谞讬 讜专讜讻讘 讻讜' 讜讚讜"拽:


讬诪讜转 讛诪砖讬讞 讗专讘注讬诐 砖谞讛 讻讜'. 诪砖讜诐 讚讗讬诇讜 诇讗 讞讟讗讜 讘诪讚讘专 讘诪专讙诇讬诐 讛讬讜 讘讗讬诐 诪讬讚 诇讗"讬 诇讟讜讘转谉 讜讗诇讜 诪' 砖谞讬诐 砖砖讛讜 砖诐 讘注讬谞讜讬 讜专注讘讜谉 讬诪诇讗 诇讛诐 讛拽讘"讛 诇讬诪讜转 讛诪砖讬讞 讚诪讚讛 讟讜讘讛 诪驻讬 讛拽讘"讛 讗讬谞讛 讞讜讝专转 讜讛讬讬谞讜 砖诪讞谞讜 诇讬诪讜转 讛诪砖讬讞 讻诪讜 讛砖谞讬诐 砖专讗讬谞讜 专注讛 讘诪讚讘专 讜讻谉 讬"诇 诇专讘讬 讚讜住讗 讚讻转讬讘 讜注讘讚讜诐 讜注谞讜 讗讜转诐 讚' 诪讗讜转 讜讻讜' 诇讜诇讬 讚讘讜专讜 砖诇 讗讘专讛诐 讘诪讛 讗讚注 讻讬 讗讬专砖谞讛 讜讙讜' 诇讗 讛讬讛 谞讙讝专 注诇讬讛诐 注谞讜讬 讚' 诪讗讜转 讜讛讬讜 讝讜讻讬诐 诪讬讚 诇讛讘讟讞转 讛拽讘"讛 诇转转 诇讜 讜诇讝专注讜 讗专抓 讻谞注谉 讜诪讚讛 讟讜讘讛 诪驻讬 讛拽讘"讛 讗讬谞讛 讞讜讝专转 讜讬诪诇讗 诇讛谉 讗讜转谉 讚' 诪讗讜转 砖谞讛 诇讬诪讜转 讛诪砖讬讞 讜拽"诇:


砖住"讛 讬诪讬诐. 注驻讬专砖"讬 讜诇讬 谞专讗讛 讚讛讻讬 驻讬专讜砖讜 讚讘谞拽诪转 讛' 诪专讜诪讬 诪砖转注讬 讻诇 讛注谞讬谉 讻讚讻转讬讘 诪讬 讝讛 讘讗 诪讗讚讜诐 讜讙讜':


讜讗诪专 讻讬 讬讜诐 谞拽诐. 讚讛讬讬谞讜 讘讻诇 讬讜诐 诪讬诪讬 讛砖谞讛 砖讛专注讜 诇讬砖专讗诇 讬砖 诇讬 谞拽诐 讘讛诐 讻谞讙讚 讝讛 砖谞转 讙讗讜诇讬 讬讛讬讜 砖住"讛 讚讛讬讬谞讜 砖谞讛 诇讬讜诐 砖讛诐 讘注爪诪诐 砖谞讬诐 砖诇 讛谞拽诪讛 讘专讜诪讬 诇注转讬讚 讜讻讛讗讬 讙讜讜谞讗 诪爪讬谞讜 讘诪专讙诇讬诐 砖讛讬讛 驻讜专注谞讜转诐 砖谞讛 诇讬讜诐 讜拽"诇:


诇诇讘讬 讙诇讬转讬 诇讗讘专讬 诇讗 讙诇讬转讬 讻讜'. 讻讚讬 诇砖讘专 讗转 讛讗讜讝谉 谞讗诪专 讻谉 讜专爪讜谞讜 砖讛讛讜讗 讬讜诐 谞拽诐 住转讜诐 讜讞转讜诐 砖诇讗 讛讜爪讬讗 讗讜转讜 讛拽讘"讛 讘驻讬讜 讻驻讬专砖"讬 讜专"诇 砖讗诪专 诇诪诇讗讻讬 讛砖专转 诇讗 讻讜' 讛讬讬谞讜 谞诪讬 讘讻讛"讙 讻诪驻讜专砖 讘讚谞讬讗诇 砖讗"诇 讛诪诇讗讱 住转讜诐 讛讚讘专讬诐 注讚 注转 拽抓 讜讙讜':


砖讘注讛 讗诇驻讬诐 讜讻讜'. 讬讜诪讜 砖诇 讛拽讘"讛 讛讜讗 讗诇祝 砖谞讛 讻驻讬专砖"讬 讜砖讻专 讛爪讚讬拽讬诐 诇注讜诇诐 讛讘讗 讗讬谞讜 谞讜转谉 讻驻讬 讛诪拽讘诇 砖讛讜讗 讘注诇 转讻诇讬转 专拽 诇驻讬 讛谞讜转谉 讬转"砖 砖讛讜讗 讘讘"转 讜注"讝 谞讗诪专 讘讛讗讬 注谞讬谞讗 讛谞讛 砖讻专讜 讗转讜 讜驻注讜诇转讜 讜讙讜' 讜拽"诇:


注讚 注讻砖讬讜 讻讜'. 专"诇 注讻砖讬讜 讗讜转讜 讝诪谉 砖讬讘讗 诪砖讬讞 讜诪讬讬转讬 诇讬讛 诪讚讻转讬讘 讻讬诪讬 砖诪讬诐 讜讙讜' 讚讛讗讬 拽专讗 讘诇注转讬讚 拽诪砖转注讬 诪讚讻转讬讘 讘讬讛 讗砖专 谞砖讘注 讛' 诇讗讘讜转讬讻诐 诇转转 诇讛诐 讜讙讜' 讜讚专砖讬' 诇注讬诇 诇讻诐 讗讬谉 讻转讬讘 讗诇讗 诇讛诐 讻讜' 讜讻谉 诇诪"讚 讻讬诪讬 谞讞 注讚 注讻砖讬讜 讛讬讬谞讜 注讚 讝诪谉 砖讬讘讗 诪砖讬讞 讜讛注谞讬谉 讘砖谞讬讛诐 砖诇讗 讬讛讬讜 讬诪讬 讛诪砖讬讞 驻讞讜转讬诐 诪讬诪讜转 注讜诇诐 讛讝讛 讜拽"诇:


讻诇 讛谞讘讬讗讬诐 诇讗 讻讜' 讜讗讬谉 讘讬谉 注讜讛"讝 诇注讜诇诐 讛讘讗 讻讜' 讜讻诇 讛住讜讙讬讗 诪驻讜专砖 驻"讛 讚讘专讻讜转:


讛讗讜诪专 讗讬谉 转讜专讛 讻讜'. 讛讬讬谞讜 砖讘讝讛 讛转讜专讛 诇讜诪专 砖讗讬谞讛 讚讘专 讛' 讚讛讬讬谞讜 砖讗讬谞讜 诪谉 讛砖诪讬诐 讜讗驻讬' 砖讗讜诪专 讻诇 讻讜' 讞讜抓 诪驻住讜拽 讝讛 讻讜' 谞驻拽讗 诇讬讛 谞诪讬 诪讚讻转讬讘 讻讬 讚讘专 讛' 讘诇砖讜谉 讬讞讬讚 讜诇讗 讻转讬讘 讚讘专讬 讜注讜讚 讚专讬砖 诪诇砖讜谉 讚讘专 讗驻讬诇讜 讞讜抓 诪拽诇 讜讞讜诪专 讗讜 讙讝讬专讛 砖讜讛 砖讗讬谞讜 谞讗诪专 讗诇讗 讘讚讘讜专 讜讗讬谞讜 讻转讜讘 诪驻讜专砖 讘转讜专讛 讜拽"诇:


诪讻讗谉 讗专"讗 讛诪讞诇诇 讻讜'. 讗诪驻专 讘专讬转 讜讗诪讙诇讛 驻谞讬诐 拽讗讬 讗讘诇 讛诪讞诇诇 讛拽讚砖讬诐 讜讛诪讘讝讛 讻讜' 诇讗讜 诪讛讗讬 拽专讗 谞驻拽讗 诇讬讛 讜注讬' 讘专诪讘"诐:


讻讬 讚讘专 讛' 讘讝讛 讝讛 讛诇讜诪讚 讻讜'. 讚诇讜诪讚 讗驻砖专 讘砖诪讬注讛. 讗讘诇 诪诇诪讚讛 诇讗讞专讬诐 讗"讗 讗诇讗 讘讚讘讜专 讚讘专 讛' 讜讝讛 砖讗讬谞讛 诪诇诪讚讛 讛"讝 诪讘讝讛 讚讘专 讛' 讜砖讗诪专 砖讗讬谞讜 诪砖讙讬讞 注诇 讛诪砖谞讛 讛讬讬谞讜 谞诪讬 砖讗讬谞讜 讞讜讝专 注诇 诪砖谞转讜 讘讚讘讜专 讜拽"诇:


讻诇 讛诇讜诪讚 转讜专讛 讻讜'. 讚专讱 讛诇讜诪讚 讛讜讗 讛砖讜诪注 诪驻讬 讗讞专讬诐 讜诪诇诪讚讛 诪驻讬讜 讘讚讘专讜 诇讗讞专讬诐 讜讝"砖 讚讘专 讛' 讘讝讛 讻讬 讛砖诪讬注讛 诇讗 讘讝讛 讗讘诇 讚讘讜专讜 讘讚讘专 讛' 诇讗讞专讬诐 讘讝讛 讜诪"讚 讻诇 诪讬 砖讗讬谞讜 诪砖讙讬讞 讻讜' 讻讬 讛诪砖谞讛 讛讬讗 驻讬专讜砖讛 砖诇 转讜专讛 砖讘讻转讘 讜讝讛 砖讗讬谞讜 诪砖讙讬讞 讘驻讬专讜砖讛 砖讛讬讗 讛诪砖谞讛 讛专讬 讛讜讗 诪讘讝讛 讚讘专 讛' 讜诪"讚 讻诇 砖讗驻砖专 讻讜' 讻讬讜谉 砖讗驻砖专 诇讜 诇注住讜拽 讜讗讬谞讜 注讜住拽 讘讛 讗诇讗 讘讚讘专讬诐 讘讟诇讬诐 讛专讬 讛讜讗 诪讘讝讛 讚讘专 讛' 诇讙讘讬 讚讘专讬诐 讘讟诇讬诐 讜拽"诇:


讛诇讜诪讚 讜讗讬谞讜 讞讜讝专 讻讜'. 讻讬 讛诇讜诪讚 转讜专讛 讜讗讬谞讜 讞讜讝专 注诇讬讛 转讞诇转 驻注讜诇转讜 讛讜讗 诇诇讗 讬讜注讬诇 诇讜 讜诇讗讬谉 转讻诇讬转 讜讻谉 讛讜讗 驻注讜诇转 讛讝讜专注 讜讗讬谞讜 拽讜爪专 讚转讞诇转 驻注讜诇转讜 砖诇诪讚 诇专讬拽 讛讜讗 讜砖讗诪专 讻诇 讛诇讜诪讚 转讜专讛 讜诪砖讻讞讛 讻讜' 注讚"讝 砖讛专讬 转讞诇转 驻注讜诇转讜 讻诇讗 讛讬讛 诪注讜诇诐 讛讜讗 讻讬讜谉 砖砖讻讞讛 讻谉 讛讬讗 讛讗砖讛 砖讬讜诇讚转 讜拽讜讘专转 讚转讞诇转 驻注讜诇转讜 砖诇 讜诇讚 讻诇讗 讛讬讛 诪注讜诇诐 讜注"驻 诪"砖 砖讛诪转 诪砖转讻讞 诪谉 讛诇讘:





讞讻诪转 砖诇诪讛

讙诪' 砖谞讗诪专 砖诇讜诐 砖诇讜诐 诇专讞讜拽 讜诇拽专讜讘 讗诪专 讛' 讜专驻讗转讬讜 讘专讬砖讗 讻讜'. 讜诪讗讬 拽专讜讘 讚诪注讬拽专讗 讜讚讛砖转讗 讻讜' 讜讗诪专 专' 讞讬讬讗 讘专 讗讘讗 讻讜' 专讬砖 诇拽讬砖 讗诪专 讝讛 注讚谉 砖诇讗 专讗转讛 注讬谉 诪注讜诇诐 讻讜' 讻爪"诇:


专砖"讬 讘讚"讛 讻诪讜 讻讬 诪讬 谞讞 讻讜' 讻爪"诇 讻讬 讬诪讬 谞讞 讻诪讜 讬诪讬 谞讞 讘讞砖讘讜谉 讛砖谞讬诐 砖谞诪爪讗 讘讬讚讜 诇讗讜转讜 讝诪谉 讻讜' 讻爪"诇:


讘讚"讛 诪拽诇 讜讞讜诪专 讜诪讙讝讬专讛 砖讜讛 讻讜' 砖讗"诇 专讘讜 诇讗 讙诪专 讻讜' 讻爪"诇:





专砖"砖

讙诪专讗 专讘讬 讗讜诪专 砖住"讛 砖谞讛 讻诪谞讬谉 讬诪讛"讞. 专讘讬 诇砖讬讟转讜 讘注专讻讬谉 (诇讗) 讚砖谞讛 讛讗诪讜专讛 讘讘转讬 注"讞 讛讬讗 砖住"讛 讬诪讬诐 讜讬诇讬祝 砖讗专 砖谞讬诐 诪讬谞讬讛 讻讚诪讜讻讞 讘讬讜诪讗 住"讛 讘' 注"砖 讘转"讬:



专砖"讬 讚"讛 讗拽讜讟 讘讚讜专. 讜讗诪诇讜讱 注诇讬讛诐. 讻爪"诇:



专砖"讬 讚"讛 专"讗 砖住"讛. 诪讛 讻讜' 砖诇 诪专讙诇讬诐 砖谞讛 讗' 诇讻诇 讬讜诐. 讻爪"诇:



专砖"讬 讚"讛 讜注讚 注讻砖讬讜. 注讚 讬诪讛"诪. 讻爪"诇 讜讻"讛 讘注"讬. 讜讚注 讻讬 讚讘讜专讬 专砖"讬 讘讻讗谉 诪住讜专住讬诐:



专砖"讬 讚"讛 讻讬 诪讬 谞讞. 诇讗讜转讜 讝诪谉 诪砖谞砖讘注 讻讜'. 讻爪"诇:



讙诪专讗 讻讬 讚讘专 讛' 讘讝讛 讜讗转 诪爪讜转讜 讛驻专. 讻爪"诇:



砖诐 讝讛 讛诪讘讝讛 讚讘讜专 砖谞讗诪专 诇讛诐 诇讬砖专讗诇 诪住讬谞讬. 讻爪"诇:





讛讙讛讜转 讬注讘"抓

讙诪专讗 讜讗驻讬诇讜 讗诪专 讻诇 讛转讜专讛 讻讜诇讛 诪"讛 讞讜抓 诪驻住讜拽 讝讛 讻讜'. 谞"讘 诪砖诪注 讙诐 诪砖谞讛 转讜专讛 讘讻诇诇. 讜诇讗 讬拽砖讛 诇讱 讗讜转讛 砖讗诪专讜 砖诇讛讬 讙诪' 讚诪讙讬诇讛 (诇"讗 讘') 讛诇诇讜 诪砖讛 诪驻讬 注爪诪讜 讗诪专谉. 讻讬 讘讜讚讗讬 讻诇 诪砖谞讛 转讜专讛 讚讘专讬 诪砖讛 讛谉 讻诪讜 砖讘讗专 讛讬讟讘 讘转讞诇转 讛住驻专 讗讘诇 砖讻讬谞讛 诪讚讘专转 诪转讜讱 讙专讜谞讜 讻诪讜 砖谞专讗讛 讘讘专讜专 诪讻诪讛 诪拽专讗讜转 讜讗驻讬诇讜 讘转讜讻讞讜转 砖讘讜 讻诪讜 讗砖专 注讝讘转谞讬 讜讝讜诇转 讛专讘讛 讜注讬' 讘讗诐 诇讘讬谞讛 讘住"讚:


砖诐 讛诇讜诪讚 转讜专讛 讜讗讬谞讜 诪诇诪讚讛 讻讜'. 讜讛讻讜转讘 讜诪讘讗专 讗讜转讛 诇诪注谉 讛诪砖讻讬诇讬诐 讬讘讬谞讜 讜讛转诇诪讬讚讬诐 讬注诪讚讜 注诇 讛讗诪转 讜讬讜住讬驻讜 诇拽讞 讟讜讘 讗讬谉 诇诪讜讚 讙讚讜诇 诪讝讛 讜讗讬谉 讻讘讜讚 诇转讜专讛 讙讚讜诇 诪诪谞讜:





讘谉 讬讛讜讬讚注

讗指诪址专 诇值讬讛旨 诪值讬诇指讟 诇指讬讬职讟址转 诇执讬 (讬砖注讬讛 住, 讘). 谞专讗讛 诇讬 讘住"讚 讻驻诇 讛诇砖讜谉, 讗专诪讜谉 诪诇讱 诪驻讜讗专 诪讗讚 讗祝 注诇 驻讬 砖讗讬谉 讝专 谞讻谞住 诇讬讛谞讜转 诪讬砖讬讘转讜 讘转讜讻讜 诪讻诇 诪拽讜诐 讬砖 诇讜 讛谞讗讛 诪谉 专讗讬讬转讜 砖专讜讗讛讜 讘讛讬讜转讜 注讜诪讚 诪专讞讜拽 讜讻诇 讝讛 讘讬讜诐 砖讬砖 讘讜 讗讜专 讗讘诇 讘诇讬诇讛 讙诐 讛谞讗讛 讝讜 砖诇 专讗讬讛 诪专讞讜拽 讗讬谉 砖诐 讜诇讻谉 讻讬讜谉 砖讗诪专 诇讜 砖讬讛讬讜 讘讞讜砖讱 谞诪爪讗 拽诇诇讜 讘讻驻诇, 诇讗 诪讘注讬讬讗 砖诇讗 讬讻谞住讜 讜讬讛谞讜 讛谞讗讛 诪诪砖讬转 诪讟讜讘 砖诇 讬砖专讗诇 讗诇讗 讙诐 讘讛讬讜转诐 注讜诪讚讬诐 诪专讞讜拽 诇专讗讜转谉 讘诇讘讚 讗讬谉 诇讛诐 讛谞讗讛 诪讗讞专 讚讞驻讬 诇讛讜 讞砖讜讻讗.



讬职诪讜止转 讛址诪旨指砖讈执讬讞址 讗址专职讘旨指注执讬诐 砖讈指谞指讛 (转讛诇讬诐 爪讛, 讬). 谞专讗讛 讜讚讗讬 讗讬讻讜转谉 讛讜讗 注爪讜诐 讜专讘 讻诇 讬讜诐 谞讞砖讘 讘注砖专讛 讬诪讬诐 讗讜 讘注砖专讬诐 讬讜诐 讜讻诪讜 砖谞讗诪专 讗止专侄讱职 讬指诪执讬诐 讗址砖职讉讘执旨讬注值讛讜旨 (转讛诇讬诐 爪讗, 讟讝) 讜诪住驻专 讗专讘注讬诐 讻谞讙讚 讗专讘注讛 讬讜讚讬"谉 讚砖诐 注"讘 [讬讜"讚 讛"讬 讜讬"讜 讛"讬] 砖注讜诇讛 讞侄住侄讚 [72] 讜讻谞讙讚 讝讻讜转 讛转讜专讛 砖谞转谞讛 讘讗专讘注讬诐 讬讜诐 讜讘讝讻讜转 讛转讜专讛 砖谞拽专讗转 讗砖 讬讛讬讜 讗专讘注讬诐 砖谞讛 讗诇讜 讻讬 专讗砖讬 转讬讘讜转 讗值砖讈 '讗址专职讘旨指注执讬诐 砖讈指谞指讛' 讜讝讛讜 砖谞讗诪专 讜职讗值砖讈 诇职讛指讗执讬专 诇指讬职诇指讛 (转讛诇讬诐 拽讛, 诇讟) 讚讛讙诇讜转 谞拽专讗 诇讬诇讛.
讜专讘讬 讗诇注讝专 讘谉 注讝专讬讛 讗诪专 '砖讈执讘职注执讬诐 砖讈指谞指讛' 讜讛讬讬谞讜 讙诐 讻谉 讘讝讻讜转 讛转讜专讛 砖谞讚专砖转 讘砖讘注讬诐 驻谞讬诐. 讜谞专讗讛 专诪讝 诇讚讘专 讜指讗侄讞职讘职旨砖值讈讱职 讘址旨'砖值旨讈砖讈' (讬讞讝拽讗诇 讟讝, 讬) 专讗砖讬 转讬讘讜转 '砖讈执讘职注执讬诐 砖讈指谞指讛' 讜讛讜讗 讻诪谞讬讜 讬讬谉 [70] 讛诪砖讜诪专 讘注谞讘讬讜 诪砖砖转 讬诪讬 讘专讗砖讬转.
讜讘讝讛 讬讜讘谉 讘住"讚 诪讛 砖讗诪专 讚讜讚 讛诪诇讱 注"讛 讗址讱职 讟讜止讘 讜指讞侄住侄讚 讬执专职讚职旨驻讜旨谞执讬 讻指旨诇 讬职诪值讬 讞址讬指旨讬 (转讛诇讬诐 讻讙, 讜) 讻讬 讘讝诪谉 讛讙讗讜诇讛 讬讛讬讛 讛讟讜讘 专讜讚祝 讗讜转讜 讜诇讗 讬爪讟专讱 诇专讚讜祝 讛讜讗 讗讞专 讛讟讜讘 讜讝讛 讬讛讬讛 砖讬注讜专 '讻指旨诇 讬职诪值讬 讞址讬指旨讬' 讻讬 讚讜讚 讛诪诇讱 注"讛 讞讬 砖讘注讬诐 砖谞讛.
讜讛谞讛 诇注讬诇 讗诪专 专讘 注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇职讛址注植诪执讬讚 诇指讛侄诐 讚旨指讜执讚 讗址讞值专 讻诪讜 砖谞讗诪专 讜职讗值转 讚旨指讜执讚 诪址诇职讻旨指诐 讗植砖讈侄专 讗指拽执讬诐 诇指讛侄诐 (讬专诪讬讛 诇, 讟) 谞诪爪讗 诪诇讱 讛诪砖讬讞 砖讬讘讗 讘讘"讗 [讘诪讛专讛 讘讬诪讬谞讜 讗诪谉] 讙诐 讻谉 谞拽专讗 讘砖诐 讚旨指讜执讚 讜讗诐 转诪诇讗讛讜 讻讝讛 讚诇"转 讜讬"讜 讚诇"转 [70] 转诪爪讗 讘专讗砖 讛诪诇讜讬 诪住驻专 砖讘注讬诐 谞诪爪讗 讝诪谉 砖诇讬讟转讜 专诪讜讝 讘砖诪讜 讛讟讜讘.
讜讘讝讛 讬讜讘谉 (讬专诪讬讛 诇, 讻讗) '讜职讛指讬指讛 讗址讚旨执讬专讜止 诪执诪旨侄谞旨讜旨' 讻诇讜诪专 诪诪砖诇转讜 诪诪谞讜 讛讬讗 谞讜讚注转 讻讬 专诪讜讝讛 讘砖诪讜 讛讟讜讘 '诪止砖职讈诇讜止 诪执拽旨执专职讘旨讜止 讬值爪值讗' 讗讬谉 爪专讬讱 诇砖驻讜讟 讘注讚讬诐 讗诇讗 诪拽专讘讜 讬爪讗 诪砖驻讟讜 讚诪讜专讞 讜讚讗讬谉 讚讻转讬讘 讜址讛植专执讬讞讜止 讘职旨讬执专职讗址转 讛殖' (讬砖注讬讛 讬讗, 讙) 讙诐 讗诪专 '诪执拽旨执专职讘旨讜止 讬值爪值讗' 诪执拽旨侄专侄讘 讜讗"讜 讬值爪值讗 讚讗讜转 讜讗"讜 讘诪诇讜讗讜 讬砖 讘转讜讻讜 讗讜转 讗' 砖讛讜讗 讚讜讙诪转 讛讞讜讟诐 讬讜"讚 诪讻讗谉 讜讬讜"讚 诪讻讗谉 讜讛讻讜转诇 注讜诪讚 讘讗诪爪注 讻谉 讛讜讗 诪讜专讞 讘讞讜讟诐 讜讚讗讬谉.
讜专讘讬 讗讜诪专 '砖讈职诇砖讈指讛 讚旨讜止专讜止转' 谞专讗讛 专诪讝 诇讚讘专 '诇职诪址注址谉 转执旨讬谞职拽讜旨 讜旨砖职讉讘址注职转侄旨诐 诪执砖止旨讈讚 转址旨谞职讞只诪侄讬讛指' (讬砖注讬讛 住讜, 讬讗) 砖止旨讈讚 专讗砖讬 转讬讘讜转 '砖讈职诇砖讈指讛 讚旨讜止专讜止转' 讜讻诇 讚讜专 砖讘注讬诐 砖谞讛 讜砖诇砖讛 讚讜专讜转 讛诐 专"讬 砖谞讬诐 讻诪谞讬谉 注砖专讛 驻注诪讬诐 讗讛讬志讛 [21脳10=210] 砖讛讜讗 讘住讜讚 讛讘讬谞讛 砖诪砖诐 讛讞讬专讜转 谞讗诪专讜 砖谞讗诪专 讜职诇执驻职谞值讬 讬指专值讞址 讚旨讜止专 讚旨讜止专执讬诐 (转讛诇讬诐 注讘, 讛) 专爪讜谞讜 诇讜诪专 诇驻谞讬 诪讗谉 讚诪讜专讞 讬讛讬讛 诇讜 砖诇讬讟讛 讚讜专 讗讞讚 讚讜专讬诐 砖转讬诐. 讜诪讛 砖讗诪专 专讘讬 讛诇诇 讗值讬谉 诪指砖讈执讬讞址 诇职讬执砖讉职专指讗值诇 讻讘专 讘讗专谞讜 诇注讬诇 讚拽讗讬 注诇 诪砖讬讞 讘谉 讬讜住祝 讗讘诇 诪讜讚讛 讛讜讗 砖讬讘讗 诪砖讬讞 讘谉 讚讜讚 讘讘"讗 [讘诪讛专讛 讘讬诪讬谞讜 讗诪谉].



诇职诇执讘旨执讬 讙旨执诇旨执讬转执讬 诇址讗植讘指专址讬讬 诇止讗 讙旨执诇旨执讬转执讬 (讬砖注讬讛 住讙, 讚). 讘讬讗讜专 诪讗诪专 讝讛 讬讚讜注 讻讬 讛住驻讬专讜转 谞拽专讗讬诐 讘砖诐 讛讗讘专讬诐 砖诇 讗讚诐 讻诪讜 砖讗诪专讜 讘驻转讬讞转 讗诇讬讛讜 讝讻讜专 诇讟讜讘 讗驻讬拽转 注砖专 转讬拽讜谞讬谉 讜拽专讬谞谉 诇讜谉 注砖专 转讬拽讜谞讬谉 讞住讚 讚专讜注讗 讬诪讬谞讗 讙讘讜专讛 讚专讜注讗 砖诪讗诇讗 转驻讗专转 讙讜驻讗 谞爪讞 讜讛讜讚 转专讬谉 砖讜拽讬谉 诪讜讞讗 讞讻诪讛 讘讬谞讛 诇讘讗 注讬讬谉 砖诐. 讜诇讝讛 讗诪专 讻诇 爪讚讬拽 砖讬砖 诇讜 谞砖诪讛 诪谉 讛讘讬谞讛 砖谞拽专讗转 诇值讘 讻诪讜 砖讗诪专讜 讘旨执讬谞指讛 诇执讬讘旨指讗 讙旨执诇旨执讬转执讬 诇谞砖诪讛 讝讜, 拽抓 讛驻诇讗讜转 讗讱 诇址讗植讘指专址讬讬 讛诐 谞砖诪讜转 诪谉 讞住讚 讜诇诪讟讛 诇止讗 讙旨执诇旨执讬转执讬. 讜诪讛 砖讗诪专 诇讘讬 讗讘专讬 讝讛 讬讚讜注 砖讛讜讗 注诇 讚专讱 讗讜诪专讜 讬转讘专讱 讜址讗植谞执讬 谞指住址讻职转执旨讬 诪址诇职讻执旨讬 (转讛诇讬诐 讘, 讜) 砖讛讜讗 诪诇讱 砖注砖讬转讬讜 讜讛诪诇讻转讬讜 讜讻诪讜 砖讻转讘 诪专谉 讝"诇 讘讗讘拽转 专讜讻诇.
讜诪讛 砖讗诪专 专讬砖 诇拽讬砖 '诇职诇执讘旨执讬 讙旨执诇旨执讬转执讬, 诇职诪址诇职讗植讻值讬 讛址砖旨讈指专值转 诇止讗 讙旨执诇旨执讬转执讬' 讛讻讜谞讛 讻讬 讬砖专讗诇 谞砖诪转诐 诪注讜诇诐 讛讘专讬讗讛 讛谞拽专讗转 讻住讗 讛讻讘讜讚 砖讛讬讗 住讜讚 讘讬谞讛 讛谞拽专讗转 诇讘 讻诪讜 砖讗诪专讜 '讘讬谞讛 诇讘讗' (讘驻转讞讬转 讗诇讬讛讜 讝讻讜专 诇讟讜讘) 讗讱 诇诪诇讗讻讬 讛砖专转 砖讛诐 诪住讜讚 讛讬爪讬专讛 砖讛讬讗 转讞转 讛讘专讬讗讛 诇讗 讙诇讬转讬.



讬职诪讜止转 讛址诪旨指砖讈执讬讞址 诇职讬执砖讉职专指讗值诇 砖讈执讘职注址转 讗植诇指驻执讬诐 砖讈指谞指讛 (讬砖注讬讛 住讘, 讛). 谞专讗讛 讛讻讜谞讛 注诇 讗讬讻讜转 砖诇讻诐 讚讗驻讬诇讜 讗诐 讬砖讗专 诪讗诇祝 讛砖讬砖讬 砖诇砖 诪讗讜转 砖谞讛 讗讜 诪讗转讬诐 讬讛讬讜 讞砖讜讘讬诐 讘注讬谞讬 讬砖专讗诇 砖讘注转 讗诇驻讬诐 砖谞讛 讜讝讛 讚讜拽讗 诇讬砖专讗诇 讗讘诇 讗讜诪讜转 讛注讜诇诐 专讜讗讬谉 讗讜转诐 讘拽讜爪专 讬诪讬诐.
讜诪讛 砖讗诪专 专讘 讬讛讜讚讛 讗诪专 砖诪讜讗诇 '讬职诪讜止转 讛址诪旨指砖讈执讬讞址 讻旨职诪执讬旨讜止诐 砖讈侄谞旨执讘职专指讗 讛指注讜止诇指诐 讜职注址讚 注址讻职砖讈指讬讜' 驻讬专砖 讛专诪"讛 讝"诇 讻讜谞转讜 诇讗诪专 讻诪讬讜诐 砖谞讘专讗 讛注讜诇诐 讜注讚 讬讜诐 砖讬讘讗 讛诪砖讬讞 讘讜 讗讱 讗诪专 '注址讚 注址讻职砖讈指讬讜' 诇驻专住诐 讗诪讜谞转讜 砖讘讟讜讞 讜诪爪驻讛 诇讘讬讗转讜 讘讻诇 讬讜诐 讜讻谉 讘讬讜诐 讛讛讜讗 砖诪讚讘专 讘讜 注诇 讚专讱 砖讗诪专 '讛址讬旨讜止诐 讗执诐 讘旨职拽止诇讜止 转执砖讈职诪指注讜旨'.
讜诪讛 砖讗诪专 '讗值讬谉 讘旨值讬谉 讛指注讜止诇指诐 讛址讝旨侄讛 诇执讬诪讜止转 讛址诪旨指砖讈执讬讞址 讗侄诇旨指讗 砖讈执注职讘旨讜旨讚 诪址诇职讻执讬旨讜止转 讘旨执诇职讘址讚' 驻专砖转讬 诪讗诪专 讝讛 诇注讬诇 讘讘专讻讜转 讚祝 诇"讚 (讘专讻讜转 诇讚:) 讜讻谉 诪讗诪专 '讻旨指诇 讛址谞旨职讘执讬讗执讬诐 诇止讗 谞执转职谞址讘旨职讗讜旨 讗侄诇旨指讗 诇职讘旨址注植诇值讬 转职砖讈讜旨讘指讛'.



诪指拽讜止诐 砖讈侄讘旨址注植诇值讬 转职砖讈讜旨讘指讛 注讜止诪职讚执讬谉 砖讈指诐 爪址讚旨执讬拽执讬诐 讗值讬谞指谉 注讜止诪职讚执讬谉 砖讈指诐, 砖讈侄谞旨侄讗直诪址专: "砖讈指诇讜止诐 砖讈指诇讜止诐 诇指专指讞讜止拽 讜职诇址拽旨指专讜止讘" 讘旨职专值讬砖讈指讗 专指讞讜止拽, 讜址讛植讚址专 拽指专讜止讘 (讬砖注讬讛 谞讝, 讬讟). 拽砖讗 诪谞讗 诇讬讛 讚专讞讜拽 讙讚讜诇 讜讚讬诇诪讗 砖讜讬诐, 讜诪诪讛 砖讛拽讚讬诐 诇专讞讜拽 讗讬谉 专讗讬讛 讚讻诇 砖讛诐 转专讬 诪讬诇讬 诪讜讻专讞 诇讛拽讚讬诐 讞讚讗 注诇 讞讚讗? 讜谞专讗讛 诇讬 讘住"讚 讚讛讜讛 爪专讬讱 诇诪谞拽讟 讛讻讬 '砖讈指诇讜止诐 诇指专指讞讜止拽 砖讈指诇讜止诐 诇址拽旨指专讜止讘' 讗讜 讛讜讛 诇讬讛 诇诪讬诪专 注诇 讚专讱 诇讗 讝讜 讗祝 讝讜 讜诇诪讛 谞拽讬讟 专指讞讜止拽 讘专讬砖讗? 讗诇讗 讜讚讗讬 诇诇诪讚 讚专讞讜拽 讙讚讜诇.



诪址讗讬 "注址讬执谉 诇止讗 专指讗指转指讛"? 讗指诪址专 专址讘旨执讬 讬职讛讜止砖讈只注址 讘旨侄谉 诇值讜执讬: 讝侄讛 讬址讬执谉 讛址诪职砖讈讜旨诪旨指专 讘旨址注植谞指讘指讬讜 诪执砖旨讈值砖讈侄转 讬职诪值讬 讘职专值讗砖讈执讬转 (讬砖注讬讛 住讚, 讙). 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讘讘讬讗讜专 讗讘讜转 讘诪讛 砖讗诪专 讻指旨诇 讛指注讜止住值拽 讘址旨转旨讜止专指讛 诇执砖职讈诪指讛旨 (诪砖谞讛 讗讘讜转 讜, 讗) 讻讬 讻诪讜 讚讘专讬讗转 讗讚诐 讛专讗砖讜谉 拽讜讚诐 讛讞讟讗 讛讬讛 讙讜驻讜 讝讱 讜讙讘讜讛 讬讜转专 诪诪讛 砖讛讬讛 讗讞专 讛讞讟讗, 讻谉 讙讜祝 讛转讜专讛 砖讛讜砖诐 讗讚诐 讛专讗砖讜谉 讘讙谉 注讚谉 诇注讜讘讚讛 讜诇砖诪专讛 砖讛讜讗 拽讬讜诐 诪爪讜讜转 注砖讛 讜诪爪讜讜转 诇讗 转注砖讛 讛讬讛 讝讱 讬讜转专, 讻诇讜诪专 驻砖讟 诪爪讜转讬讛 讛讬讛 讘讗讜驻谉 讗讞专 砖讛讜讗 专讜讞谞讬.
讜讻讗砖专 注诪讚讜 讬砖专讗诇 注诇 讛专 住讬谞讬 驻住拽讛 讝讜讛诪转谉 讜讞讝专讜 诇讛讬讜转 讻讗讚诐 讛专讗砖讜谉 拽讜讚诐 砖讞讟讗 讜诇讻谉 专爪讛 讛拽讚讜砖 讘专讜讱 讛讜讗 诇讬转谉 诇讛诐 诇讜讞讜转 专讗砖讜谞讜转 讗砖专 讛讬讜 诪注砖讬讜 讬转讘专讱 砖讙诐 讛讙讜祝 专讜讞谞讬 砖讬砖讬讙讜 讛转讜专讛 讜诪爪讜转讬讛 讘讗讜驻谉 砖讬讛讬讛 讙诐 讙讜祝 讜驻砖讟 讛转讜专讛 专讜讞谞讬 讜诇讗 讻诪讜 诇讜讞讜转 讛砖谞讬讜转 砖讗诪专 讛砖诐 讬转讘专讱 诇诪砖讛 专讘讬谞讜 注"讛 驻职旨住指诇 诇职讱指 (砖诪讜转 诇讚, 讗) 砖驻住讜诇 讛讗讘谞讬诐 讻转拽谞诐 讛讬讛 诪砖讛 专讘讬谞讜 注"讛 讜专拽 讛讻转讬讘讛 砖注诇 讛诇讜讞讜转 讛讬讛 注诇 讬讚讬 讛砖诐 讬转讘专讱 砖讝讛 诪讜专讛 砖讙讜祝 讛转讜专讛 讛讬讛 讙砖诪讬 讻讬 讛诇讜讞讜转 讛专讗砖讜谞讜转 讛讬讛 讙诐 讙讜祝 讜驻砖讟 讛转讜专讛 专讜讞谞讬.
讜诇讻谉 讘诇讜讞讜转 专讗砖谞讜转 讻转讬讘 讜址讬执旨转值旨谉 讗侄诇 诪止砖侄讈讛 讻职旨讻址诇止旨转讜止 诇职讚址讘值旨专 讗执转旨讜止 讘职旨讛址专 住执讬谞址讬 砖职讈谞值讬 诇只讞止转 讛指注值讚只转 诇只讞止转 讗侄讘侄谉 讻职旨转只讘执讬诐 讘职旨讗侄爪职讘址旨注 讗直诇止拽执讬诐 (砖诪讜转 诇讗, 讬讞) 砖拽专讗诐 讗讘谉 讗讞转 讗讱 讙讘讬 诇讜讞讜转 砖谞讬讜转 讻转讬讘 驻职旨住指诇 诇职讱指 砖职讈谞值讬 诇只讞止转 讗植讘指谞执讬诐 (砖诪讜转 诇讚, 讗) 讜讛注谞讬谉 讛讜讗 讻讬 诇讜讞讜转 讛专讗砖谞讜转 谞诪砖讻讜 诪谉 讞讙"转 [讞住讚 讙讘讜专讛 转驻讗专转] 砖讛诐 讙讜驻讗 讜讛讜讗 讞诇拽 讗讞讚 讗讱 诇讜讞讜转 砖谞讬讜转 讛诐 诪谉 谞爪讞 讜讛讜讚 砖讛诐 转专讬 驻诇讙讬 讙讜驻讗 诇讻讱 拽专讗诐 讗讘谞讬诐 砖讛诐 砖谞讬诐 注讚 讻讗谉 转讜讻谉 讚讘专讬讜 注讬讬谉 砖诐.
讜讘讝讛 驻专砖转讬 讘住"讚 专诪讝 讛讻转讜讘 讜侄讛直讘执讬讗植讱指 讛殖' 讗直诇止拽侄讬讱指 讗侄诇 讛指讗指专侄抓 讗植砖侄讈专 讬指专职砖讈讜旨 讗植讘止转侄讬讱指 讜执讬专执砖职讈转指旨讛旨 讜职讛值讬讟执讘职讱指 讜职讛执专职讘职旨讱指 诪值讗植讘止转侄讬讱指 (讚讘专讬诐 诇, 讛) 专诪讝 诇讛诐 砖注转讬讚 诇讬转谉 诇讛诐 转讜专讛 砖讙诐 讙讜祝 讜驻砖讟 砖诇讛 专讜讞谞讬 砖讛讬讗 讘住讜讚 诇讜讞讜转 专讗砖讜谞讜转 砖讛诐 诪谉 讞讙"转 [讞住讚 讙讘讜专讛 转驻讗专转] 砖讛诐 住讜讚 讛讗讘讜转 讜讝讛讜 讜职讛值讬讟执讘职讱指 讘转讜专讛 砖谞拽专讗转 讟讜讘, 讜职讛执专职讘职旨讱指 讘诪爪讜转 砖讛诐 转讜诇讚讜转 砖诇 讛爪讚讬拽 讻诪讜 砖讗诪专讜 专讘讜转讬谞讜 讝"诇 注诇 驻住讜拽 讗值诇侄旨讛 转旨讜止诇职讚止转 谞止讞址 谞止讞址 (讘专讗砖讬转 讜, 讟) 诪讗讘讜转讬讱, 专爪讜谞讜 诇讜诪专 讘住讜讚 讞讙"转 [讞住讚 讙讘讜专讛 转驻讗专转] 砖讛诐 讛讙讜祝 讜讛驻砖讟 讛讜讗 专讜讞谞讬 讜诇讗 讘住讜讚 谞爪讞 讜讛讜讚 讻讗砖专 谞讬转谉 诇讛诐 讘诇讜讞讜转 砖谞讬讜转.
讜讘讝讛 讬讜讘谉 讘住"讚 讟注诐 谞讻讜谉 砖讘讬讜诐 讛砖诇讬砖讬 砖讛讜讗 住讬讜诐 讞讙"转 [讞住讚 讙讘讜专讛 转驻讗专转] 讛讜讻驻诇 讘讜 讻讬 讟讜讘 (讘专讗砖讬转 讗, 讬讘) 砖讛讜讗 专诪讝 诇转讜专讛 砖谞讬转谞讛 讘住讜讚 讞讙"转 砖讛讟讜讘 砖诇讛 讘专讜讞谞讬讜转 讻驻讜诇 砖讙诐 讛讙讜祝 讜讛驻砖讟 专讜讞谞讬, 讗讱 讘讬讜诐 讛专讘讬注讬 砖砖诐 诪转讞讬诇讬谉 谞爪讞 讜讛讜讚 谞转诇讜 讛诪讗讜专讜转 讜讻转讬讘 讘讬讛 诪职讗止专止转 (讘专讗砖讬转 讗, 讬讚) 讞住专 讻讬 讗讜专 转讜专讛 讚诇讜讞讜转 砖谞讬讜转 砖谞讬转谉 讘住讜讚 谞爪讞 讜讛讜讚 讛讜讗 讞住专 诪驻谞讬 砖讙讜祝 讜驻砖讟 讛转讜专讛 讛讜讗 讙砖诪讬讬.
讜讘讝讛 讬讜讘谉 诪讗诪专 专讘讬 讬讛讜砖注 讘谉 诇讜讬 讻讗谉 讘讗讜诪专讜 讬址讬执谉 讛址诪职砖讈讜旨诪旨指专 讘旨址注植谞指讘指讬讜 诪执砖旨讈值砖讈侄转 讬职诪值讬 讘职专值讗砖讈执讬转 驻讬专讜砖 讬址讬执谉 [70] 讙讬诪讟专讬讗 住讜止讚 [70] 砖讛讜讗 住讜讚 转讜专讛 砖讛讜讗 专讜讞谞讬 '讛址诪职砖讈讜旨诪旨指专 讘旨址注植谞指讘指讬讜' 讛讜讗 讛讙讜祝 讜驻砖讟 讛转讜专讛 砖讛讜讗 讙诐 讻谉 讚讜诪讛 诇讜 砖讛讜讗 专讜讞谞讬 讜讝讛讜 注谞讘讬讜 讚讜诪讛 诇讜 讜讗讜诪专讜 '诪执砖旨讈值砖讈侄转 讬职诪值讬 讘职专值讗砖讈执讬转' 讻诇讜诪专 讘住讜讚 讞讙"转 [讞住讚 讙讘讜专讛 转驻讗专转] 讻讬 砖砖转 讬诪讬 讘专讗砖讬转 诪转讞讬诇讬谉 诪谉 讞讙"转 [讞住讚 讙讘讜专讛 转驻讗专转] 讙诐 讬讜诐 砖诇讬砖讬 砖讛讜讻驻诇 讘讜 讻讬 讟讜讘 讛专讜诪讝 诇讛谞讝讻专 讛讜讗 砖砖讛 讘诪住驻专 讛拽讚诪讬讬. 讜讘讝讛 讬讜讘谉 讚讘专讬 讝讜讛专 讛拽讚讜砖 (驻专砖转 砖诪讬谞讬 讞诇拽 讙' 讚祝 诪.) 讘驻住讜拽 住址诪职旨讻讜旨谞执讬 讘指旨讗植砖执讈讬砖讈讜止转 (砖讬专 讛砖讬专讬诐 讘, 讛) 讗诇讬谉 讗讬谞讜谉 讗讘讛谉 讚讗讬谞讜谉 讗转诪诇讬讬谉 讘拽讚诪讬转讗 诪讛讛讜讗 讞诪专 讟讘 讚诪谞讟专讗 讜讚讜"拽.
讜讘讝讛 讬讜讘谉 讘住"讚 诪讛 砖讗诪专讜 讘讙诪专讗 讚讻转讜讘讜转 (讻转讜讘讜转 拽讬讗:) 注诇 驻住讜拽 讜职讚址诐 注值谞指讘 转执旨砖职讈转侄旨讛 讞指诪侄专 (讚讘专讬诐 诇讘, 讬讚) 讗诪专讜 诇讗 讻注讜诇诐 讛讝讛 注讜诇诐 讛讘讗, 讛注讜诇诐 讛讝讛 讬砖 讘讜 爪注专 诇讘爪讜专 讜诇讚专讜讱 讛注讜诇诐 讛讘讗 诪讘讬讗 注谞讘讛 讗讞转 讘拽专讜谉 讗讜 讘住驻讬谞讛 讜诪谞讬讞讛 讘讝讜讬转 讘讬转讜 讜诪住驻拽 诪诪谞讛 讻驻讬讟讜住 讙讚讜诇 讜注诇讬讜 诪住拽讬谉 转讞转 讛转讘砖讬诇 讜讗讬谉 诇讱 讻诇 注谞讘讛 讜注谞讘讛 砖讗讬谉 讘讛 砖诇讜砖讬诐 讙专讘讬 讬讬谉 砖谞讗诪专 '讜职讚址诐 注值谞指讘 转执旨砖职讈转侄旨讛 讞指诪侄专' 讗诇 转拽专讬 讞诪专 讗诇讗 讞讜诪专, 驻讬专讜砖 讞讜诪专 讛讜讗 讻讜专 砖讛讜讗 砖诇讜砖讬诐 住讗讛 注讬讬谉 砖诐.
讜谞专讗讛 诇讬 讻讬 讟讜讘讛 讝讜 砖转讛讬讛 讗讞专 讘讬讗转 讛诪砖讬讞 讘讘"讗 [讘诪讛专讛 讘讬诪讬谞讜 讗诪谉] 砖讛讬讬谉 砖诪讜专 转讜讱 讛注谞讘讬诐 爪诇讜诇 讘诇讬 砖诪专讬诐 讻讬讬谉 讛爪诇讜诇 讜诪讜谞讞 转讜讱 讛讞讘讬转 讘诇讬 砖诪专讬诐 讛谞讛 讝讛 诪讜专讛 注诇 讛讬讬谉 讛诪砖讜诪专 讘注谞讘讬讜 讚拽讗诪专 专讘讬 讬讛讜砖注 讘谉 诇讜讬 讛讻讗 讗砖专 讬砖讬讙讜 讬砖专讗诇 诇注讜诇诐 讛讘讗 讗讞专 讛转讞讬讛.



"讻旨执讬 讚职讘址专 讛殖' 讘旨指讝指讛" 讝侄讛 讛址诪职讘址讝旨侄讛 讚旨执讘旨讜旨专 砖讈侄谞旨侄讗直诪址专 诇讜止 诇职诪砖讈侄讛 诪执住旨执讬谞址讬 (讘诪讚讘专 讟讜, 诇讗). 驻讬专讜砖 讚讘讜专 讛专讗砖讜谉 砖讛讜讗 讗指谞止讻执讬 讜职诇止讗 讬执讛职讬侄讛 诇职讱指 (砖诪讜转 讻, 讘) 讗砖专 讘讚讘讜专 讗讞讚 谞讗诪专讜 讜讛诐 讗' 诪讻诇诇 讛注砖讬谉 讜讗' 诪讻诇诇 讛诇讗讜讬谉.





注专讜讱 诇谞专

讘讙诪专讗 讜讗转 诪爪讜转讜 讛驻专 讝讛 讛诪驻专 讘专讬转 讘砖专: 讜讻谉 讘砖讘讜注讜转 (讚祝 讬"讙) 讛讘讬讗 注诇 讝讛 讘驻住讜拽 讛讻专转 转讻专转 讜讬砖 驻诇讜讙转讗 讗诐 讛讻专转 讜讻讜' 诪讬讬专讬 讘注砖讛 转砖讜讘讛 讗讜 讛讻专转 讘注讜讛"讝 转讻专转 讘注讜讛"讘 讜讻讜' 讜讻讘专 讛讘讗转讬 诇注讬诇 (讚祝 驻"讙 注"讗) 讛驻诇讜讙转讗 砖讘讬谉 讛专诪讘"诐 讜讛专讗讘"讚 讚诪讬 砖诇讗 诪诇 讻诇 讬诪讬讜 讚讛专诪讘"诐 住讜讘专 砖诇讗 注讘专 专拽 讘注砖讛 讜专拽 讘讗诐 诪转 讻砖讛讜讗 注专诇 谞转讞讬讬讘 讻专转 讜讛专讗讘"讚 住讘专 讚讘讻诇 讬讜诐 注讜诪讚 讘讗讬住讜专 讻专转 讜诪诇讘讚 诪讛 砖讛讘讗转讬 诇注讬诇 专讗讬讛 诇砖讬讟转 讛专讗讘"讚 诪驻讬专讜砖 专砖"讬 注讜讚 拽"诇 注诇 讛专诪讘"诐 诪住讜讙讬讗 讚讛讻讗 讚诇砖讬讟转 讛专诪讘"诐 诪讛 讚讻转讬讘 讜讗转 诪爪讜转讜 讛驻专 讛讻专转 注"讻 诇讗 拽讗讬 专拽 注诇 砖注转 诪讬转转讜 讜讗"讻 讛讬讗讱 拽讗诪专 砖讗诐 注砖讛 转砖讜讘讛 讬讜讛"讻 诪讻驻专 讚诪诪谞"驻 讗诐 诇讗 诪诇 讛专讬 诇讗 注砖讛 转砖讜讘讛 讜讗诐 诪诇 讛专讬 诇讗 讛讬讛 注诇讬讜 讗讬住讜专 讻专转 讻诇诇 讜讛讬讗讱 砖讬讬讱 讻专转 讻诇 讝诪谉 砖注讜谞讛 讘讛:





讘讗专 砖讘注

讝讛 讛诪讙诇讛 驻谞讬诐 讘转讜专讛. 讘讬专讜砖诇诪讬 讚驻专拽讬谉 讜讘驻"拽 讚诪住讻转 驻讗讛 诪驻专砖 讝讛 砖讛讜讗 注讜讘专 注诇 讚讘专讬 转讜专讛 讘驻专讛住讬讗 讻讙讜谉 讬讛讜讬拽讬诐 讘谉 讬讗砖讬讛讜 诪诇讱 讬讛讜讚讛 讜讞讘讬专讬讜:



诪讻讗谉 讗诪专 专讘讬 讗诇注讝专 讛诪讜讚注讬 讛诪讞诇诇 讗转 讛拽讚砖讬诐 讻讜'. 驻专砖"讬 诪讻讗谉 诪谉 讛驻住讜拽 讛讝讛 砖讻转讘 讻讬 讚讘专 讛' 讘讝讛 讗"专 讗诇注讝专 讜讻讜' 讚诪讞诇诇 拽讚砖讬诐 讜诪讘讝讛 诪讜注讚讜转 讜诪讙诇讛 驻谞讬诐 讘转讜专讛 讚讛讬讬谞讜 讚讘专 讛' 讘讝讛 讚讘讝讬讜谉 讛讜讗. 讜拽砖讛 诇讬 诪讗讬 诪砖诪注 讻讚驻专讬讱 讛讙诪专讗 讘住诪讜讱 讙讘讬 专讘讬 讬砖诪注讗诇 讗讜诪专 讝讛 讛注讜讘讚 注"讗 诪讗讬 诪砖诪注 讻诇讜诪专 砖讛专讬 讙诐 讻诇 砖讗专 诪爪讜转 讛讗诪讜专讜转 讘转讜专讛 讛诐 讚讘专 讛' 讜诪讬 砖诪讞诇诇 讗讜 诪讘讝讛 诪爪讜讛 讗讞转 诪讻诇 诪爪讜转 讛讗诪讜专讜转 讘转讜专讛 讛专讬 讚讘专 讛' 讘讝讛 讜诪砖谞讬 讚转谞讗 讚讘讬 专讘讬 讬砖诪注讗诇 讻讬 讚讘专 讛' 讘讝讛 讝讛 讛诪讘讝讛 讚讘讜专 砖谞讗诪专 讻讜'. 驻讬专讜砖 讛讚讘讜专 讛专讗砖讜谉 砖讛讜讗 讗谞讻讬 讜诇讗 讬讛讬讛 诇讱 讛讜讗 讛专讗讜讬 砖讬拽专讗 讚讘专 讛' 诪驻谞讬 砖砖诪注讜 讗讜转讜 讬砖专讗诇 诪驻讬讜 讗讘诇 砖讗专 讻诇 讛诪爪讜转 讗注"驻 砖讛诐 讚讘专 讛' 诇讗 砖诪注讜 讗诇讗 诪驻讬 诪砖讛. 讜注讜讚 拽砖讛 讗诪讗讬 诇讗 拽讘注 专讘讬谞讜 讛拽讚讜砖 讚讘专讬 专"讗 讛诪讜讚注讬 讘诪砖谞转谞讜 讻讚拽讘注 讚讘专讬讜 讘讗讘讜转 讛诇讗 讻讗谉 讘诪砖谞转谞讜 讛讬讛 诪拽讜诪讜:



讜讛诪讘讝讛 讗转 讛诪讜注讚讜转. 驻专砖"讬 诪讜注讚讜转 讞讜诇讜 砖诇 诪讜注讚 讜谞"诇 砖讛讜讻专讞 诇驻专砖 讻谉 诪讚谞拽讟 讛诪讘讝讛 讜诇讗 谞拽讟 讛诪讞诇诇 讗诇诪讗 砖讗讬谞讜 诪讚讘专 讘讬讜诐 讟讜讘 注爪诪讜 讗诇讗 讘讞讜诇讜 砖诇 诪讜注讚 讚讛讜讗讬诇 讜讗讬谞诐 讞诪讜专讬诐 讻讬讜诐 讟讜讘 讗讬谞讜 讞讜砖砖 诇砖诪专诐 讘注砖讬讬转 诪诇讗讻讛 讗讜 砖谞讜讛讙 讘讛诐 诪谞讛讙 讞讜诇 讘讗讻讬诇讛 讜讘砖转讬讛 讜讬讜转专 谞讻讜谉 讘注讬谞讬 诇讜诪专 讚专砖"讬 诇讟注诪讬讛 讗讝讬诇 讚住"诇 讚诪诇讗讻讛 讘讞讜诇 讛诪讜注讚 讗住讜专 诪谉 讛转讜专讛 讻讚驻讬专砖 讘专讬砖 驻"讘 讚讞讙讬讙讛 讙讘讬 讗诇讗 讗驻讬诇讜 讘诪讜注讚 讚讗讬住讜专 诪诇讗讻讛 诪讚讗讜专讬讬转讗 讻讜'. 讜诇讻谉 驻讬专砖 谞诪讬 讗讛讗 讚讗诪专 专讘 砖砖转 讘驻专拽 讗诇讜 讛谉 讛诇讜拽讬谉 讻诇 讛诪讘讝讛 讗转 讛诪讜注讚讜转 讻讗诇讜 注讜讘讚 注"讗 讚讻转讬讘 讗诇讛讬 诪住讻讛 诇讗 转注砖讛 诇讱 讜住诪讬讱 诇讬讛 讗转 讞讙 讛诪爪讜转 转砖诪讜专 讜驻专砖"讬 讗转 讛诪讜注讚讜转 讞讜诇讜 砖诇 诪讜注讚 讗转 讞讙 讛诪爪讜转 转砖诪讜专 诪驻专砖 讘讞讙讬讙讛 讗诐 讘专讗砖讜谉 讜砖讘讬注讬 讛专讬 讻讘专 讗诪讜专 讛讗 诇讗 讘讗 诇讛讝讛讬专 讗诇讗 注诇 讞讜诇讜 砖诇 诪讜注讚 砖讗住讜专 讘注砖讬讬转 诪诇讗讻讛 讜讻谉 驻讬专砖 专砖讘"诐 讘驻专拽 注专讘讬 驻住讞讬诐 讜讻讘专 讞讜诇拽讬诐 注诇讬讜 讛转讜住驻讜转 讘驻专拽 讗讬谉 讚讜专砖讬谉 讜讻转讘讜 讚讛讗 诇讬转讗 讚讗讬住讜专 诪诇讗讻讛 讘讞讜诇 讛诪讜注讚 诪讚专讘谞谉 讛讜讬 讜诇驻讬 讚讘专讬讛诐 讛讗 讚讗诪专 专讘 砖砖转 讻诇 讛诪讘讝讛 讗转 讛诪讜注讚讜转 讛讬讬谞讜 讬讜"讟 注爪诪讜 讜讻谉 谞专讗讛 诪讚讘专讬 讛专诪讘"诐 讘驻"讜 诪讛诇讻讜转 讬讜"讟 诪讚拽讘注 讛讱 诪讬诪专讗 讘讚讬谞讬 讛讻讬讘讜讚 讜讛注讜谞讙 砖诇 讬讜"讟 注爪诪讜 讜讗驻砖专 诇讜诪专 讚诇驻讬 讚讘专讬讛诐 讛讗 讚讗"专 讗诇注讝专 讛诪讜讚注讬 讜讛诪讘讝讛 讗转 讛诪讜注讚讜转 讗讬讬专讬 谞诪讬 讚讜拽讗 讘讬讜"讟 注爪诪讜 讗讘诇 讘讞讜诇 讛诪讜注讚 讗讬谞讜 专讗讜讬 诇注讜谞砖 讞诪讜专 讻讝讛 砖诇讗 讬讛讬讛 诇讜 讞诇拽 诇注讜讛"讘 诪讗讞专 砖讗讬谉 讘讜 讗讬住讜专 诪诇讗讻讛 讗诇讗 诪讚专讘谞谉 讜诇讗 讗砖讻讞谉 讘砖讜诐 讗讬住讜专 诪讚专讘谞谉 注讜谞砖 讞诪讜专 讻讝讛 讗讘诇 诇讚注转 专砖"讬 讚讗讬住讜专 诪诇讗讻讛 讘讞讜诇 讛诪讜注讚 诪讚讗讜专讬讬转讗 讛讜讬 讛诇讻讱 讞诪讬专 注讜谞砖讬讛 讻诇 讻讱 讻诪讜 讘讬讜"讟 注爪诪讜 讜诇驻讬讻讱 驻讬专砖 讜讛诪讘讝讛 讗转 讛诪讜注讚讜转 讞讜诇讜 砖诇 诪讜注讚. 讻谉 谞专讗讛 诇讬:



讜讛诪诇讘讬谉 驻谞讬 讞讘讬专讜 讘专讘讬诐. 讘住驻专讬 驻专砖转 砖诇讞 诇讱 讜讻谉 讘专讬"祝 讜讘讗砖讬专"讬 诇讬转讬讛. 砖讜讘 注讬讬谞转讬 讘驻专砖"讬 讚诪住讻转 讗讘讜转 讜诪爪讗转讬 砖讻转讘 讜讝"诇 讛诪诇讘讬谉 驻谞讬 讞讘讬专讜 讘专讘讬诐 诇讗 讻转讬讘 讛转诐 讘诪讬诇转讬讛 讚专"讗 讛诪讜讚注讬 讘讞诇拽 讜诇讗 讬讚注谞讗 讛讬讻讬 诪驻讬拽 诇讬讛 诪拽专讗 注讻"诇. 讜诇讬 谞专讗讛 诇讬讬砖讘 讚砖驻讬专 诪驻讬拽 诇讬讛 诪拽专讗 讻讬 讚讘专 讛' 讘讝讛 讚讻砖诐 砖爪讜讛 讛拽讘"讛 注诇 拽讚砖讬诐 讜诪讜注讚讜转 讻讱 爪讜讛 讙"讻 砖诇讗 诇讛诇讘讬谉 驻谞讬 讞讘讬专讜 讘专讘讬诐 讻讚讻转讬讘 讛讜讻讞 转讜讻讬讞 讗转 注诪讬转讱 讜诇讗 转砖讗 注诇讬讜 讞讟讗 讜转谞讬讗 讘转"讻 讜诪讬讬转讬 诇讛 讘驻专拽 讬砖 讘注专讻讬谉 讛讜讻讞 转讜讻讬讞 讬讻讜诇 讗转 诪讜讻讬讞讜 讜驻谞讬讜 诪砖转谞讜转 转"诇 讜诇讗 转砖讗 注诇讬讜 讞讟讗 讜讗诐 讛拽驻讬讚讛 讛转讜专讛 砖诇讗 诇讘讬讬砖 讗讚诐 讘诪拽讜诐 转讜讻讞讛 拽"讜 砖诇讗 讘诪拽讜诐 转讜讻讞讛 讜注讜讚 砖讛专讬 讻转讬讘 砖讜驻讱 讚诐 讛讗讚诐 讘讗讚诐 讜讙讜' 讜讗诪专讬谞谉 讘驻专拽 讛讝讛讘 讻诇 讛诪诇讘讬谉 驻谞讬 讞讘讬专讜 讘专讘讬诐 讻讗诇讜 砖讜驻讱 讚诪讬诐 讚讗讝讬诇 住讜诪拽讗 讜讗转讬 讞讬讜专讗 讛诇讻讱 砖驻讬专 拽专讬谞谉 注诇讬讜 讻讬 讚讘专 讛' 讘讝讛. 讜讘专 诪谉 讚讬谉 讜诪谉 讚讬谉 讬砖 诇讜诪专 讚讘讻诇诇 讗驻讬拽讜专讜住 讛讜讗 讚讗讬转 讘讬讛 讗驻拽讬专讜转讗 讘注诇诪讗 诇诪"讚 诇拽诪谉 讗驻讬拽讜专讜住 讛讬讬谞讜 讛诪讘讝讛 讗转 讞讘讬专讜 讘驻谞讬 转"讞 砖讛专讬 诇讗 注讚讬祝 转"讞 诪谉 专讘讬诐 砖讗讬谞诐 转"讞 讜讘驻专讟 砖注诇 讛专讜讘 讬砖 转"讞 讗讞讚 诇讻诇 讛驻讞讜转 讘专讘讬诐 讜谞"诇 砖诪讻讞 讻诇 讛谞讬 讟注诪讬诐 砖驻讬专砖转讬 讛讬讛 驻砖讜讟 诇讚讜讚 诇讜诪专 讗讘诇 讛诪诇讘讬谉 驻谞讬 讞讘讬专讜 讘专讘讬诐 讗讬谉 诇讜 讞诇拽 诇注讜讛"讘 讻讚讗讬转讗 诇拽诪谉 讜讘驻' 讛讝讛讘 讜讛讗 讚谞拽讟 讘讻诇 讚讜讻转讗 讛诪诇讘讬谉 讜诇讗 讛诪讗讚讬诐 驻谞讬 讞讘讬专讜 讘专讘讬诐 讗注"讙 砖诪转讞诇讛 驻谞讬讜 诪讗讚讬诪讜转 讜讗讞"讻 诪转诇讘谞讜转 讛讬讬谞讜 诪砖讜诐 砖诇讗 讛讜拽砖 讛诪诇讘讬谉 驻谞讬 讞讘讬专讜 诇砖讜驻讱 讚诪讬诐 讗诇讗 讘砖讘讬诇 砖驻谞讬讜 诪转诇讘谞讜转 砖讛讜讗 注讬拽专 讛专讙砖转 讛爪注专 讜诇讗 讘砖驻谞讬讜 诪讗讚讬诪讜转 讻讗讚诐 砖诪转 砖讘爪讗转 谞驻砖讜 转讬讻祝 驻谞讬讜 诪转诇讘谞讜转 诇驻讬 砖讛讗讜讚诐 砖讘驻谞讬 讛讗讚诐 讛讜讗 诪讛谞驻砖 讻讬 讛讚诐 讛讜讗 讛谞驻砖 讜讘爪讗转 谞驻砖讜 驻谞讬讜 诪转诇讘谞讜转. 讻谉 谞专讗讛 诇讬:





驻转讞 注讬谞讬诐

